CELEX: 32008R1056
Language: lt
Date: 2008-10-27 00:00:00
Title: 2008 m. spalio 27 d. Komisijos reglamentas (EB) Nr. 1056/2008, iš dalies keičiantis Reglamentą (EB) Nr. 2042/2003 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo (Tekstas svarbus EEE)

28.10.2008   
            
            
               LT
            
            
               Europos Sąjungos oficialusis leidinys
            
            
               L 283/5
            
         
      KOMISIJOS REGLAMENTAS (EB) Nr. 1056/2008
   2008 m. spalio 27 d.
   iš dalies keičiantis Reglamentą (EB) Nr. 2042/2003 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį,
   atsižvelgdama į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą, panaikinantį Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (1), ypač jo 5 straipsnio 5 dalį,
   kadangi:
   
               (1)
            
            
               Pagal 2003 m. lapkričio 20 d. Komisijos reglamento (EB) Nr. 2042/2003 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo (2) 7 straipsnio 6 dalį Europos aviacijos saugos agentūra (toliau – Agentūra) atliko to reglamento I priedo (M dalies) nuostatų poveikio įvertinimą.
            
         
               (2)
            
            
               Agentūra padarė išvadą, kad Reglamento (EB) Nr. 2042/2003 I priedo (M dalies) nuostatos yra per griežtos komerciniam vežimui oro transportu nenaudojamų orlaivių ir visų pirma orlaivių, nepriskiriamų „sudėtingiems varikliu varomiems orlaiviams“, atžvilgiu.
            
         
               (3)
            
            
               Baigiantis laikotarpiui, per kurį valstybės narės turėjo galimybę taikyti nukrypti leidžiančią nuostatą komerciniam vežimui oro transportu nenaudojamiems orlaiviams, kaip numatyta Reglamento (EB) Nr. 2042/2003 7 straipsnio 3 dalies a punkte, kurią taikė dauguma valstybių narių, visos I priedo (M dalies) nuostatos taikomos visose valstybėse narėse nuo 2008 m. rugsėjo 28 d., nebent būtų patvirtinti pakeitimai.
            
         
               (4)
            
            
               Agentūra patarė atlikti svarbius Reglamento (EB) Nr. 2042/2003, ypač I priedo (M dalies) pakeitimus, kad galiojantys reikalavimai būtų pritaikyti atsižvelgiant į skirtingų orlaivių kategorijų ir veiklos rūšių sudėtingumą nekenkiant saugos lygiui.
            
         
               (5)
            
            
               Kad valstybių narių kompetentingos institucijos ir suinteresuotosios šalys galėtų tinkamai susipažinti su naujaisiais M dalies reikalavimais ir prie jų prisitaikyti, valstybėms narėms turėtų būti leista atidėti M dalies taikymą komerciniam vežimui oro transportu nenaudojamiems orlaiviams dar vieneriems ar dvejiems metams atsižvelgiant į atitinkamas nuostatas.
            
         
               (6)
            
            
               Todėl Reglamentą (EB) Nr. 2042/2003 reikėtų atitinkamai iš dalies pakeisti.
            
         
               (7)
            
            
               Šio reglamento nuostatose atsižvelgiama į 2008 m. sausio 11 d. Komisijos komunikatą „Tvarios bendrosios ir verslo aviacijos ateities darbotvarkė“ (3).
            
         
               (8)
            
            
               Šiame reglamente numatytos priemonės pagrįstos Agentūros nuomone, paskelbta pagal Reglamento (EB) Nr. 216/2008 17 straipsnio 2 dalies b punkto ir 19 straipsnio 1 dalies nuostatas.
            
         
               (9)
            
            
               Šiame reglamente numatytos priemonės atitinka Reglamento (EB) Nr. 216/2008 65 straipsniu įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2042/2003 iš dalies keičiamas taip:
   
               1.
            
            
               2 straipsnis papildomas k ir l punktais:
               
                           „k)
                        
                        
                           Orlaivis ELA1 – bet kuris iš toliau išvardytų Europos lengvųjų orlaivių:
                           
                                       i)
                                    
                                    
                                       lėktuvas, sklandytuvas arba variklinis sklandytuvas, kurių didžiausia kilimo masė (DKM) yra mažesnė kaip 1 000 kg, nepriskirti sudėtingiems varikliu varomiems orlaiviams;
                                    
                                 
                                       ii)
                                    
                                    
                                       oro balionas, kurio didžiausias konstrukcinis dujų arba karšto oro keliamasis tūris yra ne didesnis kaip 3 400 m3, jeigu tai karšto oro balionas, 1 050 m3, jeigu tai dujomis pildomas oro balionas, ir 300 m3, jeigu tai pririšamasis dujomis pildomas oro balionas;
                                    
                                 
                                       iii)
                                    
                                    
                                       ne daugiau kaip dviem keleiviams sukonstruotas dirižablis, kurio didžiausias konstrukcinis dujų arba karšto oro keliamasis tūris yra ne didesnis kaip 2 500 m3, jeigu tai karšto oro dirižablis, ir ne didesnis kaip 1 000 m3, jeigu tai dujomis pildomas dirižablis;
                                    
                                 
                     
                           l)
                        
                        
                           LSA orlaivis – lengvasis sportinis lėktuvas, turintis visas toliau nurodytas savybes:
                           
                                       i)
                                    
                                    
                                       didžiausia kilimo masė (DKM) yra ne didesnė kaip 600 kg;
                                    
                                 
                                       ii)
                                    
                                    
                                       didžiausias tūpimo konfigūracijos smukos greitis (VS0) yra ne didesnis kaip 45 mazgai kalibruotojo oro greičio (CAS), kai orlaivio sertifikuota kilimo masė yra didžiausia ir svorio centras pavojingiausias;
                                    
                                 
                                       iii)
                                    
                                    
                                       didžiausias sėdimų vietų skaičius – ne daugiau kaip du asmenys, įskaitant pilotą;
                                    
                                 
                                       iv)
                                    
                                    
                                       vienas neturbininis variklis su sumontuotu oro sraigtu;
                                    
                                 
                                       v)
                                    
                                    
                                       salonas nehermetizuotas.“
                                    
                                 
                     
         
               2.
            
            
               3 straipsnis papildomas 4 dalimi:
               „4.   Visi pagal valstybėje narėje keliamus reikalavimus komerciniam vežimui oro transportu nenaudojamam orlaiviui išduoti tinkamumo skraidyti patikros pažymėjimai arba lygiaverčiai dokumentai, kurie galioja 2008 m. rugsėjo 28 d., galioja iki jų galiojimo pabaigos arba iki 2009 m. rugsėjo 28 d., atsižvelgiant į tai, kuri data ankstesnė. Pasibaigus galiojimui kompetentinga institucija gali iš naujo išduoti tinkamumo skraidyti patikros pažymėjimą ar lygiavertį dokumentą arba vieną kartą pratęsti jo galiojimą vieneriems metams, jeigu tai leidžiama pagal valstybėje narėje keliamus reikalavimus. Dar kartą pasibaigus jo galiojimui, kompetentinga institucija gali dar kartą iš naujo išduoti tinkamumo skraidyti patikros pažymėjimą ar lygiavertį dokumentą arba dar kartą metams pratęsti jo galiojimą, jei tai leidžiama pagal valstybėje narėje keliamus reikalavimus. Daugiau iš naujo išduoti pažymėjimą arba pratęsti jo galiojimą neleidžiama. Jei šios dalies nuostatos taikomos, kai orlaivio registracija yra perleidžiama Europos Sąjungoje, pagal M.A.904 dalį išduodamas naujas tinkamumo skraidyti patikros pažymėjimas.“
            
         
               3.
            
            
               4 straipsnis papildomas šia 4 dalimi:
               „4.   Pagal valstybėje narėje keliamus reikalavimus patvirtintos techninės priežiūros institucijos iki šio reglamento įsigaliojimo išduoti išleidimo eksploatuoti pažymėjimai ir oficialūs išleidimo pažymėjimai laikomi lygiaverčiais pažymėjimams, kurių reikalaujama pagal I priedo (M dalies) M.A.801 ir M.A.802 dalis.“
            
         
               4.
            
            
               5 straipsnio 1 dalis pakeičiama taip:
               „1.   Už išleidimą atsakingų darbuotojų kvalifikacija turi būti nustatoma pagal III priedo nuostatas, išskyrus I priedo M.A.606 dalies h punkte, M.A.607 dalies b punkte, M.A.801 dalies d punkte bei M.A.803 dalyje ir II priedo (145 dalies) 145.A.30 dalies j punkte bei II priedo (145 dalies) IV priedėlyje numatytus atvejus.“
            
         
               5.
            
            
               7 straipsnis iš dalies keičiamas taip:
               
                           a)
                        
                        
                           2 dalis pakeičiama taip:
                           „2.   Nukrypstant nuo 1 dalies:
                           
                                       a)
                                    
                                    
                                       I priedo nuostatos, išskyrus M.A.201 dalies h punkto 2 papunktį ir M.A.708 dalies c punktą, taikomos nuo 2005 m. rugsėjo 28 d.;
                                    
                                 
                                       b)
                                    
                                    
                                       I priedo M.A.201 dalies f punktas taikomas trečiųjų šalių vežėjų komerciniam vežimui oro transportu nenaudojamiems orlaiviams nuo 2009 m. rugsėjo 28 d.“
                                    
                                 
                     
                           b)
                        
                        
                           3 dalis iš dalies keičiama taip:
                           
                                       i)
                                    
                                    
                                       a punktas pakeičiamas taip:
                                       
                                                   „a)
                                                
                                                
                                                   I priedo nuostatų komerciniam vežimui oro transportu nenaudojamam orlaiviui iki 2009 m. rugsėjo 28 d.;“
                                                
                                             
                                 
                                       ii)
                                    
                                    
                                       įterpiamas g punktas:
                                       
                                                   „g)
                                                
                                                
                                                   iki 2010 m. rugsėjo 28 d. – komerciniam vežimui oro transportu nenaudojamiems orlaiviams, išskyrus didelius orlaivius, reikalavimo atitikti III priedą (66 dalį) pagal šias nuostatas:
                                                   
                                                               —
                                                            
                                                            
                                                               I priedo (M dalies) M.A.606 dalies g punktą ir M.A.801 dalies b punkto 2 papunktį,
                                                            
                                                         
                                                               —
                                                            
                                                            
                                                               II priedo (145 dalies) 145.A.30 dalies g ir h punktus.“
                                                            
                                                         
                                             
                                 
                     
         
               6.
            
            
               I ir II priedai iš dalies keičiami pagal šio reglamento priedą.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. spalio 27 d.
      
         
            Komisijos vardu
         
         Antonio TAJANI
         
         
            Pirmininko pavaduotojas
         
      
   
   
      (1)  OL L 79, 2008 3 19, p. 1.
   
      (2)  OL L 315, 2003 11 28, p. 1.
   
      (3)  COM(2007) 869 galutinis.
   
      PRIEDAS
      
                  1.
               
               
                  Reglamento (EB) Nr. 2042/2003 I priedas (M dalis) iš dalies keičiamas taip:
                  
                              1)
                           
                           
                              M.1 dalies 4 punktas papildomas iii papunkčiu:
                              
                                          „iii)
                                       
                                       
                                          nukrypstant nuo 4 punkto i papunkčio, jeigu komerciniam vežimui oro transportu nenaudojamo orlaivio nepertraukiamąjį tinkamumą skraidyti užtikrina pagal šio priedo (M dalies) A skyriaus G poskyrį patvirtinta nepertraukiamąjį tinkamumą skraidyti užtikrinanti organizacija, kuriai netaikoma registravimo valstybės narės priežiūra, ir tik tuomet, jeigu prieš patvirtinant techninės priežiūros programą buvo susitarta su registravimo valstybe nare:
                                          
                                                      a)
                                                   
                                                   
                                                      valstybės narės, atsakingos už nepertraukiamąjį tinkamumą skraidyti užtikrinančios organizacijos priežiūrą, paskirta institucija; arba
                                                   
                                                
                                                      b)
                                                   
                                                   
                                                      Agentūra, jeigu nepertraukiamąjį tinkamumą skraidyti užtikrinanti organizacija yra trečiojoje šalyje.“
                                                   
                                                
                                    
                        
                              2)
                           
                           
                              M.A.201 dalies e punktas pakeičiamas taip:
                              
                                          „e)
                                       
                                       
                                          Siekdamas įvykdyti a punkte nustatytus įpareigojimus, orlaivio savininkas:
                                          
                                                      i)
                                                   
                                                   
                                                      gali sudaryti sutartį su nepertraukiamąjį tinkamumą skraidyti užtikrinančia organizacija, patvirtinta pagal šio priedo (M dalies) A skyriaus G poskyrį, dėl su nepertraukiamuoju tinkamumu skraidyti susijusių užduočių. Šiuo atveju nepertraukiamąjį tinkamumą skraidyti užtikrinanti organizacija prisiima atsakomybę, kad tos užduotys būtų atliktos tinkamai;
                                                   
                                                
                                                      ii)
                                                   
                                                   
                                                      kuris nusprendžia savo atsakomybe užtikrinti orlaivio nepertraukiamąjį tinkamumą skraidyti, nesudarydamas sutarties pagal I priedėlį, gali sudaryti terminuotą sutartį su nepertraukiamąjį tinkamumą skraidyti užtikrinančia organizacija, patvirtinta pagal šio priedo (M dalies) A skyriaus G poskyrį, dėl techninės priežiūros programos parengimo ir jos patvirtinimo pagal M.A.302 dalį. Šiuo atveju terminuota sutartis perkelia techninės programos parengimo ir patvirtinimo atsakomybę nepertraukiamąjį tinkamumą skraidyti užtikrinančiai organizacijai, su kuria sudaryta sutartis.“
                                                   
                                                
                                    
                        
                              3)
                           
                           
                              M.A.201 dalies i punkto įvadinė frazė pakeičiama taip: „Kai valstybė narė reikalauja, kad operatorius turėtų komercinės veiklos, kitos nei komercinis oro transportas, pažymėjimą, operatorius turi būti:“
                           
                        
                              4)
                           
                           
                              M.A.202 dalies a punktas pakeičiamas taip:
                              
                                          „a)
                                       
                                       
                                          Bet koks asmuo ar atsakinga organizacija pagal M.A.201 dalį praneša registracijos valstybės paskirtai kompetentingai institucijai, už šio tipo projektą ar papildomą tipo projektą atsakingai organizacijai ir, jei reikia, operatoriaus valstybei narei apie bet kokią nustatytą skrydžio saugai pavojų keliančią orlaivio ar komponento būklę.“
                                       
                                    
                        
                              5)
                           
                           
                              M.A.302 dalis pakeičiama taip:
                              „M.A.302   Orlaivių techninės priežiūros programa
                              
                                          a)
                                       
                                       
                                          Kiekvieno orlaivio techninė priežiūra organizuojama pagal orlaivių techninės priežiūros programą.
                                       
                                    
                                          b)
                                       
                                       
                                          Orlaivių techninės priežiūros programą ir visus vėlesnius jos pakeitimus patvirtina kompetentinga institucija.
                                       
                                    
                                          c)
                                       
                                       
                                          Jeigu orlaivio nepertraukiamąjį tinkamumą skraidyti užtikrina pagal šio priedo (M dalies) A skyriaus G poskyrį patvirtinta tinkamumą skraidyti užtikrinanti organizacija, orlaivių techninės priežiūros programą ir jos pakeitimus galima patvirtinti pagal netiesioginio patvirtinimo procedūrą.
                                          
                                                      i)
                                                   
                                                   
                                                      Šiuo atveju netiesioginio patvirtinimo procedūrą nepertraukiamojo tinkamumo skraidyti užtikrinimo žinyne nustato nepertraukiamąjį tinkamumą skraidyti užtikrinanti organizacija ir tvirtina už šią nepertraukiamąjį tinkamumą skraidyti užtikrinančią organizaciją atsakinga kompetentinga institucija.
                                                   
                                                
                                                      ii)
                                                   
                                                   
                                                      Nepertraukiamąjį tinkamumą skraidyti užtikrinanti organizacija negali naudotis netiesioginio patvirtinimo procedūra, jeigu šios organizacijos neprižiūri registravimo valstybė narė, išskyrus tuos atvejus, kai pagal M.1 dalies 4 punkto ii papunktį arba 4 punkto iii papunktį yra sudaryta sutartis, pagal kurią orlaivių techninės priežiūros patvirtinimo atsakomybė perkeliama už nepertraukiamąjį tinkamumą skraidyti užtikrinančią organizaciją atsakingai kompetentingai institucijai.
                                                   
                                                
                                    
                                          d)
                                       
                                       
                                          Orlaivių techninės priežiūros programa užtikrinama, kad būtų laikomasi:
                                          
                                                      i)
                                                   
                                                   
                                                      kompetentingos institucijos nurodymų;
                                                   
                                                
                                                      ii)
                                                   
                                                   
                                                      nepertraukiamojo tinkamumo skraidyti nurodymų, kuriuos parengė tipo pažymėjimų, riboto galiojimo tipo pažymėjimų, papildomų tipo pažymėjimų, esminio remonto projekto patvirtinimo, taikant Europos techninio standarto specifikaciją (ETSO) išduoto leidimo ar kito atitinkamo patvirtinimo, išduoto pagal Reglamentą (EB) Nr. 1702/2003 ir jo priedą (21 dalį), turėtojai;
                                                   
                                                
                                                      iii)
                                                   
                                                   
                                                      savininko arba nepertraukiamąjį tinkamumą skraidyti užtikrinančios organizacijos siūlomų papildomų ar alternatyvių nurodymų, kai jie patvirtinti pagal M.A.302 dalį, išskyrus e punkte minėtas su sauga susijusias užduotis, kurias galima išplėsti, atlikus tinkamą peržiūrą pagal g punktą ir tik kai taikoma tiesioginio patvirtinimo tvarka pagal M.A.302 dalies b punktą.
                                                   
                                                
                                    
                                          e)
                                       
                                       
                                          Orlaivių techninės priežiūros programoje turi būti pateikta išsami informacija apie visus techninės priežiūros darbus, kuriuos reikia atlikti, įskaitant dažnumą ir visas specialias užduotis, susijusias su veiklos tipais ir specifika.
                                       
                                    
                                          f)
                                       
                                       
                                          Didelio orlaivio atveju, jeigu techninės priežiūros programa yra pagrįsta techninės priežiūros iniciatyvinės grupės logika arba būklės stebėsena, orlaivio techninės priežiūros programa turi apimti patikimumo programą.
                                       
                                    
                                          g)
                                       
                                       
                                          Orlaivio techninės priežiūros programa periodiškai peržiūrima ir, kai būtina, iš dalies keičiama. Šiomis peržiūromis užtikrinama, kad programa ir toliau būtų veiksminga, atsižvelgiant į veiklos patirtį, kompetentingos institucijos nurodymus ir į naujus ir (arba) pakeistus techninės priežiūros nurodymus, kuriuos paskelbė tipo pažymėjimo ir papildomo tipo pažymėjimo turėtojai ir kita tokius duomenis pagal Reglamento (EB) Nr. 1702/2003 priedą (21 dalį) skelbianti organizacija.“
                                       
                                    
                        
                              6)
                           
                           
                              M.A.305 dalies b punktas pakeičiamas taip:
                              
                                          „b)
                                       
                                       
                                          Orlaivio nepertraukiamojo tinkamumo skraidyti užrašai – tai:
                                          
                                                      1)
                                                   
                                                   
                                                      orlaivio žurnalas, variklio žurnalas (-ai) arba variklio modulio eksploatavimo formuliarai, oro sraigto žurnalas (-ai) ir visų ribotos eksploatavimo trukmės komponentų eksploatavimo formuliarai, jei būtina; ir
                                                   
                                                
                                                      2)
                                                   
                                                   
                                                      kai to reikalaujama M.A.306 dalyje komercinio oro transporto atveju arba to reikalauja valstybė narė komercinės veiklos, išskyrus komercinį oro transportą, atveju, operatoriaus techninis žurnalas.“
                                                   
                                                
                                    
                        
                              7)
                           
                           
                              M.A.403 dalies b punkte žodžiai, „pagal M.A.801 dalies b pastraipos 1 punktą, M.A.801 dalies b pastraipos 2 punktą arba 145 dalį“ keičiami žodžiais „pagal M.A.801 dalies b punkto 1 papunktį, M.A.801 dalies b punkto 2 papunktį, M.A.801 dalies c punktą, M.A.801 dalies d punktą arba II priedą (145 dalį)“.
                           
                        
                              8)
                           
                           
                              M.A.501 dalies a punkte žodžiai „145 dalyje ir F poskyryje nenustatyta“ keičiami žodžiais „Reglamento (EB) Nr. 1702/2003 priede (21 dalyje), II priede (145 dalyje) arba šio reglamento I priedo A skyriaus F poskyryje nenustatyta“.
                           
                        
                              9)
                           
                           
                              M.A.502 dalis pakeičiama taip:
                              „M.A.502   Komponento techninė priežiūra
                              
                                          a)
                                       
                                       
                                          Komponentų techninę priežiūrą atlieka pagal šio priedo A skyriaus F poskyrį (M dalį) arba II priedą (145 dalį) atitinkamai patvirtintos techninės priežiūros organizacijos.
                                       
                                    
                                          b)
                                       
                                       
                                          Nukrypstant nuo a punkto, pagal šio priedo A skyriaus F poskyrį (M dalį) arba II priedą (145 dalį) patvirtinta A kategorijai priskiriama organizacija bei M.A.801 dalies b punkto 2 papunktyje nurodyti už išleidimą atsakingi darbuotojai komponento techninę priežiūrą pagal orlaivio techninės priežiūros duomenis arba, jei tam pritarė kompetentinga institucija, pagal komponento techninės priežiūros duomenis gali atlikti tik tada, kai šie komponentai yra įmontuoti į orlaivį. Vis dėlto tokia organizacija bei už išleidimą atsakingi darbuotojai techninei priežiūrai atlikti gali laikinai išmontuoti komponentą, kad būtų lengviau jį pasiekti, išskyrus tuos atvejus, kai dėl tokio išmontavimo prireikia atlikti techninę priežiūrą, kuri negali būti atliekama pagal šio punkto nuostatas. Komponento techninę priežiūrą atlikus pagal šį punktą negali būti išduodama EASA 1 forma ir yra taikomi orlaivio išleidimui eksploatuoti keliami reikalavimai pagal M.A.801 dalį.
                                       
                                    
                                          c)
                                       
                                       
                                          Nukrypstant nuo a punkto, pagal šio priedo A skyriaus F poskyrį (M dalį) arba II priedą (145 dalį) patvirtinta B kategorijai priskiriama organizacija variklio ir (arba) pagalbinės jėgainės (APU) komponento techninę priežiūrą pagal variklio ir (arba) pagalbinės jėgainės (APU) priežiūros duomenis arba, jei tam pritarė kompetentinga institucija, pagal komponentų techninės priežiūros duomenis gali atlikti tik tada, kai šie komponentai yra įmontuoti į variklį ir (arba) APU. Vis dėlto tokia B kategorijai priskiriama organizacija techninei priežiūrai atlikti gali laikinai išmontuoti komponentą, kad būtų lengviau jį pasiekti, išskyrus tuos atvejus, kai dėl tokio išmontavimo prireikia atlikti techninę priežiūrą, kuri negali būti atliekama pagal šio punkto nuostatas.
                                       
                                    
                                          d)
                                       
                                       
                                          Nukrypstant nuo a punkto ir M.A.801 dalies b punkto 2 papunkčio, už išleidimą atsakingi darbuotojai, nurodyti M.A.801 dalies b punkto 2 papunktyje, gali atlikti į komerciniam vežimui oro transportu nenaudojamą orlaivį ELA1 įmontuoto arba laikinai išmontuoto komponento techninę priežiūrą pagal komponento techninės priežiūros duomenis, išskyrus:
                                          
                                                      1)
                                                   
                                                   
                                                      komponentų, išskyrus variklius ir oro sraigtus, kapitalinį remontą; ir
                                                   
                                                
                                                      2.)
                                                   
                                                   
                                                      orlaivio, išskyrus CS-VLA, CS-22 ir LSA, variklių ir oro sraigtų kapitalinį remontą.
                                                   
                                                Techninę priežiūrą atlikus pagal d punktą negali būti išduodama EASA 1 forma ir yra taikomi orlaivio išleidimui eksploatuoti keliami reikalavimai pagal M.A.801 dalį.“
                                       
                                    
                        
                              10)
                           
                           
                              M.A.503 dalis pakeičiama taip:
                              „M.A.503   Ribotos eksploatavimo trukmės komponentai
                              Įmontuoti ribotos eksploatavimo trukmės komponentai neturi būti eksploatuojami ilgiau, nei nustatyta patvirtintoje techninės priežiūros programoje ir tinkamumo skraidyti nurodymuose, išskyrus M.A.504 dalies c punkte nurodytą atvejį.“
                           
                        
                              11)
                           
                           
                              M.A.504 dalies b punktas pakeičiamas taip:
                              
                                          „b)
                                       
                                       
                                          Netinkami eksploatuoti komponentai paženklinami ir laikomi saugioje vietoje, kur juos patvirtinta techninės priežiūros organizacija prižiūri tol, kol bus nuspręsta dėl būsimo tų komponentų statuso. Vis dėlto komerciniam vežimui oro transportu nenaudojamo orlaivio, išskyrus didelį orlaivį, atveju asmuo arba organizacija, nustačiusi, kad jis yra netinkamas eksploatuoti, gali jį perduoti saugoti orlaivio savininkui su sąlyga, kad toks perdavimas pažymimas orlaivio, variklio arba komponento žurnale.“
                                       
                                    
                        
                              12)
                           
                           
                              M.A.601 dalis pakeičiama taip:
                              „M.A.601   Taikymo sritis
                              Šiame poskyryje nustatomi reikalavimai, kuriuos turi atitikti organizacija, kad jai būtų galima išduoti ar pratęsti M.A.201 dalies g punkte nenurodytų orlaivio ir komponentų techninės priežiūros patvirtinimą.“
                           
                        
                              13)
                           
                           
                              M.A.604 dalies a punkto 5 ir 6 papunkčiai pakeičiami taip:
                              
                                          „5)
                                       
                                       
                                          už išleidimą atsakingų darbuotojų sąrašą, nurodant jų patvirtinimo taikymo sritį; ir
                                       
                                    
                                          6)
                                       
                                       
                                          vietų, kuriose atliekama techninė priežiūra, sąrašą kartu su bendrais įrenginių aprašymais;“
                                       
                                    
                        
                              14)
                           
                           
                              M.A.606 dalis papildoma h punktu:
                              
                                          „h)
                                       
                                       
                                          Nukrypstant nuo g punkto, organizacija, teikianti techninės priežiūros paslaugas komercinę veiklą vykdantiems orlaivių naudotojams, gali pasitelkti už išleidimą atsakingus darbuotojus, kurių kvalifikacija atitinka toliau pateikiamas nuostatas, remiantis tinkamomis procedūromis, kurios turi būti patvirtinamos organizacijos vadove:
                                          
                                                      1.
                                                   
                                                   
                                                      Jei tai yra pakartotinę priešskrydinę patikrą nustatantys tinkamumo skraidyti nurodymai, kuriais aiškiai nustatoma, kad skrydžio įgula gali vykdyti tuos tinkamumo skraidyti nurodymus, organizacija, atsižvelgdama į turimą skrydžio įgulos nario licenciją, orlaivio vadui gali suteikti ribotą už išleidimą atsakingam darbuotojui suteikiamą įgaliojimą, jei organizacija užtikrina, kad buvo organizuoti tinkami praktinio mokymo kursai, kad tas asmuo galėtų įvykdyti tinkamumo skraidyti nurodymus pagal reikalaujamą standartą.
                                                   
                                                
                                                      2.
                                                   
                                                   
                                                      Jei orlaivis eksploatuojamas toli nuo techninės priežiūros stoties, organizacija, atsižvelgdama į skrydžio įgulos nario licenciją, orlaivio vadui gali suteikti ribotą už išleidimą atsakingam darbuotojui suteikiamą įgaliojimą, jeigu organizacija užtikrina, kad buvo organizuoti tinkami praktinio mokymo kursai, kad tas asmuo nustatytą užduotį galėtų atlikti pagal reikalaujamą standartą.“
                                                   
                                                
                                    
                        
                              15)
                           
                           
                              M.A.607 dalis pakeičiama taip:
                              „M.A.607   Už išleidimą atsakingi darbuotojai
                              
                                          a)
                                       
                                       
                                          Be M.A.606 dalies g punkto, už išleidimą atsakingi darbuotojai gali naudotis jiems suteikiamomis privilegijomis tik tuomet, jei organizacija yra įsitikinusi, kad už išleidimą atsakingi darbuotojai:
                                          
                                                      1)
                                                   
                                                   
                                                      gali įrodyti, kad atitinka III priedo (66 dalies) 66.A.20 dalies b punkto reikalavimus, išskyrus atvejį, kai III priede (66 dalyje) pateikiama nuoroda į valstybės narės teisės aktą – tokiu atveju jie turėtų atitikti tokiame teisės akte nustatytus reikalavimus; ir
                                                   
                                                
                                                      2)
                                                   
                                                   
                                                      pakankamai išmano tam tikrą orlaivį ir (arba) orlaivio komponentą (-us), kurio (-ių) techninė priežiūra turi būti atlikta, bei su tuo susijusias organizacines procedūras.
                                                   
                                                
                                    
                                          b)
                                       
                                       
                                          Toliau aprašytais nenumatytais atvejais, kai orlaivis nusileidžia ne pagrindinėje stotyje, kurioje nėra tinkamų už išleidimą atsakingų darbuotojų, techninės priežiūros organizacija, su kuria yra sudaryta techninės priežiūros paslaugų teikimo sutartis, gali išduoti vienkartinį įgaliojimą išleisti eksploatuoti:
                                          
                                                      1)
                                                   
                                                   
                                                      vienam iš savo darbuotojų, turinčiam panašios technologijos, konstrukcijos ir sistemos orlaivio tipo kvalifikaciją; arba
                                                   
                                                
                                                      2)
                                                   
                                                   
                                                      bet kokiam asmeniui, turinčiam ne mažiau kaip trejų metų techninės priežiūros patirtį ir galiojančią ICAO orlaivių techninės priežiūros licenciją orlaivio tipui, kurį reikia išleisti eksploatuoti, su sąlyga, kad toje vietoje nėra tinkamai pagal šią dalį patvirtintos organizacijos ir organizacija, su kuria sudaryta sutartis, yra gavusi ir turi dokumentais patvirtintų šio asmens patirties įrodymų ir licenciją.
                                                   
                                                Apie visus tokius atvejus būtina pranešti kompetentingai institucijai per septynias dienas išdavus tokį įgaliojimą išleisti eksploatuoti. Vienkartinį įgaliojimą išleisti eksploatuoti išduodanti patvirtinta techninės priežiūros organizacija užtikrina, kad techninė priežiūra, galinti turėti įtakos skrydžio saugai, būtų pakartotinai tikrinama.
                                       
                                    
                                          c)
                                       
                                       
                                          Patvirtinta techninės priežiūros organizacija turi turėti išsamius užrašus apie darbuotojus, atsakingus už išleidimą, ir galiojantį visų už išleidimą atsakingų darbuotojų sąrašą, nurodant jų patvirtinimo taikymo sritį, kurie būtų įtraukti į organizacijos vadovą pagal M.A.604 dalies a punkto 5 papunktį.“
                                       
                                    
                        
                              16)
                           
                           
                              M.A.608 dalies a punkto 1 papunktis pakeičiamas taip:
                              
                                          „1)
                                       
                                       
                                          turėti techninės priežiūros duomenimis, aprašytais M.A.609 dalyje, nustatytą įrangą ir įrankius arba techninės priežiūros organizacijos žinyne nurodytą lygiavertę įrangą ir įrankius, kurie reikalingi kasdienei techninei priežiūrai atlikti atsižvelgiant į patvirtinimo taikymo sritį; ir“
                                       
                                    
                        
                              17)
                           
                           
                              M.A.610 dalis pakeičiama taip:
                              „M.A.610   Techninės priežiūros darbų pavedimai
                              Prieš pradedant techninę priežiūrą organizacija ir techninės priežiūros prašanti organizacija suderina raštišką darbo pavedimą, kad būtų aiškiai nustatyti atliktini techninės priežiūros darbai.“
                           
                        
                              18)
                           
                           
                              M.A.613 dalies a punktas pakeičiamas taip:
                              
                                          „a)
                                       
                                       
                                          Pagal šį poskyrį užbaigus visą nustatytą komponento techninę priežiūrą, pagal M.A.802 dalį išduodamas komponento išleidimo eksploatuoti pažymėjimas. Išduodama Europos aviacijos saugos agentūros (EASA) 1 forma, išskyrus komponentus, kurių techninė priežiūra atliekama pagal M.A.502 dalies b ir d punktus, ir komponentus, pagamintus pagal M.A.603 dalies b punktą.“
                                       
                                    
                        
                              19)
                           
                           
                              M.A.615 dalis pakeičiama taip:
                              „M.A.615   Organizacijos teisės
                              Techninės priežiūros organizacija, patvirtinta remiantis šio priedo (M dalies) A skyriaus F poskyriu, gali:
                              
                                          a)
                                       
                                       
                                          patvirtinimo pažymėjime ir techninės priežiūros organizacijos žinyne nustatytose vietose prižiūrėti visus orlaivius ir (arba) komponentus, kuriems ji buvo patvirtinta;
                                       
                                    
                                          b)
                                       
                                       
                                          organizuoti specializuotų paslaugų teikimą kitoje atitinkamą kvalifikaciją turinčioje techninės priežiūros organizacijos prižiūrimoje organizacijoje pagal atitinkamas jos techninės priežiūros organizacijos žinyno, tiesiogiai patvirtinto kompetentingos institucijos, procedūras;
                                       
                                    
                                          c)
                                       
                                       
                                          atlikti visų orlaivių arba komponentų, kuriuos prižiūrėti ji yra patvirtinta, techninę priežiūrą visose vietose, atsižvelgiant į atsiradusią būtinybę atlikti tą priežiūrą, jeigu orlaivis laikomas netinkamu eksploatuoti ar jeigu privaloma atlikti atsitiktinę priešskrydinę orlaivio techninę priežiūrą techninės priežiūros organizacijos žinyne nustatytomis sąlygomis;
                                       
                                    
                                          d)
                                       
                                       
                                          užbaigus techninę priežiūrą pagal M.A.612 arba M.A.613 dalį išduoti išleidimo eksploatuoti pažymėjimus.“
                                       
                                    
                        
                              20)
                           
                           
                              M.A.703 dalis iš dalies keičiama taip:
                              
                                          i)
                                       
                                       
                                          a punktas pakeičiamas taip:
                                          
                                                      „a)
                                                   
                                                   
                                                      Patvirtinimas nurodomas VI priedėlyje pateiktame pažymėjime, kurį išduoda kompetentinga institucija.“;
                                                   
                                                
                                    
                                          ii)
                                       
                                       
                                          įterpiamas c punktas:
                                          
                                                      „c)
                                                   
                                                   
                                                      Tvirtinama darbo apimtis nurodoma nepertraukiamojo tinkamumo skraidyti užtikrinimo žinyne, kaip numatyta M.A.704 dalyje.“
                                                   
                                                
                                    
                        
                              21)
                           
                           
                              M.A.704 dalis iš dalies keičiama taip:
                              
                                          i)
                                       
                                       
                                          a punkto 3 papunktis pakeičiamas taip:
                                          
                                                      „3.
                                                   
                                                   
                                                      M.A.706 dalies a punkte, M.A.706 dalies c punkte, M.A.706 dalies d punkte ir M.A.706 dalies i punkte nurodyto (-ų) asmens (-ų) pareigos ir pavardė (-ės)“;
                                                   
                                                
                                    
                                          ii)
                                       
                                       
                                          a punktas papildomas 9 papunkčiu:
                                          
                                                      „9.
                                                   
                                                   
                                                      patvirtintų orlaivio techninės priežiūros programų sąrašas arba komerciniam vežimui oro transportu nenaudojamiems orlaiviams – „pagrindinės“ ir „bendrosios“ techninės priežiūros programų sąrašas.“;
                                                   
                                                
                                    
                                          iii)
                                       
                                       
                                          c punktas pakeičiamas taip:
                                          
                                                      „c)
                                                   
                                                   
                                                      Neatsižvelgiant į b punktą, nedideli žinyno pakeitimai gali būti netiesiogiai tvirtinami taikant netiesioginio tvirtinimo procedūrą. Netiesioginio tvirtinimo procedūroje apibrėžiamas tinkamas nedidelis pakeitimas, ją nustato nepertraukiamąjį tinkamumą skraidyti užtikrinanti organizacija pagal žinyną ir tvirtina už šią nepertraukiamąjį tinkamumą skraidyti užtikrinančią organizaciją atsakinga kompetentinga institucija.“
                                                   
                                                
                                    
                        
                              22)
                           
                           
                              M.A.706 dalis papildoma i ir j punktais:
                              
                                          „i)
                                       
                                       
                                          Organizacija, pratęsianti tinkamumo skraidyti patikros pažymėjimų galiojimą, kaip numatyta M.A.711 dalies a punkto 4 papunktyje ir M.A.901 dalies f punkte, skiria tai daryti įgaliotus asmenis, kuriuos tvirtina kompetentinga institucija.
                                       
                                    
                                          j)
                                       
                                       
                                          Organizacija nepertraukiamojo tinkamumo skraidyti žinyne nurodo ir nuolat atnaujina asmens (-ų), nurodyto (-ų) M.A.706 dalies a punkte, M.A.706 dalies c punkte, M.A.706 dalies d punkte ir M.A.706 dalies i punkte, pareigas ir pavardę (-es).“
                                       
                                    
                        
                              23)
                           
                           
                              M.A.707 dalies a punktas pakeičiamas taip:
                              
                                          „a)
                                       
                                       
                                          Patvirtinta nepertraukiamąjį tinkamumą skraidyti užtikrinanti organizacija, kad jai būtų suteiktas patvirtinimas atlikti tinkamumo skraidyti patikras, turi turėti atitinkamus tinkamumo skraidyti patikros darbuotojus, galinčius išduoti A skyriaus I poskyryje nurodytus tinkamumo skraidyti patikros pažymėjimus arba rekomendacijas.
                                          
                                                      1.
                                                   
                                                   
                                                      Jeigu tai komerciniam vežimui oro transportu naudojami orlaiviai ir orlaiviai, kurių DKM yra didesnė nei 2 730 kg, išskyrus oro balionus, tie darbuotojai privalo:
                                                      
                                                                  a)
                                                               
                                                               
                                                                  turėti ne trumpesnę nei penkerių metų patirtį užtikrinant nepertraukiamąjį tinkamumą skraidyti; ir
                                                               
                                                            
                                                                  b)
                                                               
                                                               
                                                                  turėti III priede (66 dalyje) nustatytą atitinkamą licenciją arba šalies pripažintą techninės priežiūros darbuotojo kvalifikaciją, atsižvelgiant į atitinkamą orlaivio kategoriją (kai III priede (66 dalyje) pateikiama nuoroda į šalies taisykles), arba aviacijos bakalauro ar lygiavertį laipsnį;
                                                               
                                                            
                                                                  c)
                                                               
                                                               
                                                                  būti išklausę oficialų techninės orlaivių priežiūros kursą; ir
                                                               
                                                            
                                                                  d)
                                                               
                                                               
                                                                  patvirtintoje organizacijoje eiti su atitinkama atsakomybe susijusias pareigas.
                                                               
                                                            
                                                                  e)
                                                               
                                                               
                                                                  Nepaisant a–d punktų, M.A.707 dalies a punkto 1 papunkčio b pastraipoje nurodytą reikalavimą galima pakeisti penkerių metų patirtimi užtikrinant nepertraukiamąjį tinkamumą skraidyti, kuri yra papildoma reikalaujamai M.A.707 dalies a punkto 1 papunkčio a pastraipoje.
                                                               
                                                            
                                                
                                                      2.
                                                   
                                                   
                                                      Jeigu tai komerciniam vežimui oro transportu nenaudojami orlaiviai, kurių DKM yra 2 730 kg ir mažesnė, ir oro balionai, tie darbuotojai privalo:
                                                      
                                                                  a)
                                                               
                                                               
                                                                  turėti ne trumpesnę nei trejų metų patirtį užtikrinant nepertraukiamąjį tinkamumą skraidyti; ir
                                                               
                                                            
                                                                  b)
                                                               
                                                               
                                                                  turėti III priede (66 dalyje) nustatytą atitinkamą licenciją arba šalies pripažintą techninės priežiūros darbuotojo kvalifikaciją, atsižvelgiant į atitinkamą orlaivio kategoriją (kai III priede (66 dalyje) pateikiama nuoroda į šalies taisykles), arba aviacijos bakalauro ar lygiavertį laipsnį; ir
                                                               
                                                            
                                                                  c)
                                                               
                                                               
                                                                  būti išklausę oficialų techninės orlaivių priežiūros kursą; ir
                                                               
                                                            
                                                                  d)
                                                               
                                                               
                                                                  patvirtintoje organizacijoje eiti su atitinkama atsakomybe susijusias pareigas.
                                                               
                                                            
                                                                  e)
                                                               
                                                               
                                                                  Nepaisant a–d punktų, M.A.707 dalies a punkto 2 papunkčio b pastraipoje nurodytą reikalavimą galima pakeisti ketverių metų patirtimi užtikrinant nepertraukiamąjį tinkamumą skraidyti, kuri yra papildoma reikalaujamai M.A.707 dalies a punkto 2 papunkčio a pastraipoje.“
                                                               
                                                            
                                                
                                    
                        
                              24)
                           
                           
                              M.A.708 dalies b punkto 2 papunktis pakeičiamas taip:
                              
                                          „2)
                                       
                                       
                                          orlaivio techninės priežiūros programą ir jos pakeitimus pateikia kompetentingai institucijai patvirtinti (jeigu netaikoma netiesioginio patvirtinimo procedūra pagal M.A.302 dalies c punktą), o programos kopiją nusiunčia komerciniam vežimui oro transportu nenaudojamo orlaivio savininkui;“
                                       
                                    
                        
                              25)
                           
                           
                              M.A.709 dalis pakeičiama taip:
                              „M.A.709   Dokumentai
                              
                                          a)
                                       
                                       
                                          Patvirtinta nepertraukiamąjį tinkamumą skraidyti užtikrinanti organizacija, atlikdama M.A.708 dalies nepertraukiamojo tinkamumo skraidyti užtikrinimo užduotis, turi turėti ir naudoti galiojančius naujausius M.A.401 dalies techninės priežiūros duomenis. Šiuos duomenis gali teikti savininkas arba operatorius pagal tam tikrą su šiuo savininku ar operatoriumi sudarytą sutartį. Šiuo atveju nepertraukiamąjį tinkamumą skraidyti užtikrinančiai organizacijai tereikia saugoti šiuos duomenis visą sutarties galiojimo laiką, išskyrus atvejus, numatytus M.A.714 dalyje.
                                       
                                    
                                          b)
                                       
                                       
                                          Komerciniam vežimui oro transportu nenaudojamiems orlaiviams patvirtinta nepertraukiamąjį tinkamumą skraidyti užtikrinanti organizacija gali sukurti „pagrindinės“ ir (arba) „bendrosios“ techninės priežiūros programas, pagal kurias būtų suteikiamas pradinis patvirtinimas ir (arba) išplečiama patvirtinimo taikymo sritis neturint šio priedo (M dalies) I priedėlyje minėtų sutarčių. Tačiau šios „pagrindinės“ ir (arba) „bendrosios“ techninės priežiūros programos nereiškia, kad nebereikia parengti tinkamos orlaivio techninės priežiūros programos pagal M.A.302 dalį likus pakankamai laiko iki naudojimosi M.A.711 dalyje numatytomis teisėmis.“
                                       
                                    
                        
                              26)
                           
                           
                              M.A.711 dalis pakeičiama taip:
                              „M.A.711   Organizacijos teisės
                              
                                          a)
                                       
                                       
                                          Nepertraukiamąjį tinkamumą skraidyti užtikrinanti organizacija, patvirtinta remiantis šio priedo (M dalies) A skyriaus G poskyriu, gali:
                                          
                                                      1)
                                                   
                                                   
                                                      užtikrinti komerciniam vežimui oro transportu nenaudojamo orlaivio nepertraukiamąjį tinkamumą skraidyti, kaip nurodyta patvirtinimo pažymėjime;
                                                   
                                                
                                                      2)
                                                   
                                                   
                                                      užtikrinti komerciniam vežimui oro transportu naudojamo orlaivio nepertraukiamąjį tinkamumą skraidyti, jeigu nurodyta patvirtinimo pažymėjime ir oro vežėjo pažymėjime (AOC);
                                                   
                                                
                                                      3)
                                                   
                                                   
                                                      organizuoti ribotų nepertraukiamojo tinkamumo skraidyti užtikrinimo užduočių vykdymą su samdoma organizacija, dirbančia pagal kokybės sistemą, kaip numatyta patvirtinimo pažymėjime;
                                                   
                                                
                                                      4)
                                                   
                                                   
                                                      pratęsti kompetentingos institucijos arba kitos nepertraukiamąjį tinkamumą skraidyti užtikrinančios organizacijos, patvirtintos pagal šio priedo (M dalies) A skyriaus G poskyrį, išduoto tinkamumo skraidyti patikros pažymėjimo galiojimą laikantis M.A.901 dalies f punkte nustatytų sąlygų.
                                                   
                                                
                                    
                                          b)
                                       
                                       
                                          Patvirtintai nepertraukiamąjį tinkamumą skraidyti užtikrinančiai organizacijai, registruotai vienoje iš valstybių narių, galima suteikti papildomą patvirtinimą, kad ji galėtų atlikti M.A.710 dalyje nurodytas tinkamumo skraidyti patikras, ir:
                                          
                                                      1.
                                                   
                                                   
                                                      išduoti atitinkamą tinkamumo skraidyti patikros pažymėjimą, o vėliau pratęsti jo galiojimą laikantis M.A.901 dalies c punkto 2 papunktyje arba M.A.901 dalies e punkto 2 papunktyje nustatytų sąlygų; ir
                                                   
                                                
                                                      2.
                                                   
                                                   
                                                      pateikti registravimo valstybės narės kompetentingai institucijai rekomendaciją dėl tinkamumo skraidyti patikros.“
                                                   
                                                
                                    
                        
                              27)
                           
                           
                              M.A.712 dalies f punktas pakeičiamas taip:
                              
                                          „f)
                                       
                                       
                                          Jei tai su komercinio oro transporto nepertraukiamojo tinkamumo skraidyti užtikrinimu nesusijusi maža organizacija, kokybės sistemą gali atstoti kompetentingos institucijos patvirtintos reguliariai atliekamos organizacijos patikros, išskyrus atvejus, kai organizacija išduoda tinkamumo skraidyti patikros pažymėjimus orlaiviams, išskyrus oro balionus, kurių DKM yra didesnė nei 2 730 kg. Jei nėra įdiegtos kokybės sistemos, organizacija negali sudaryti sutarčių dėl nepertraukiamojo tinkamumo skraidyti užtikrinimo darbų su kitomis šalimis.“
                                       
                                    
                        
                              28)
                           
                           
                              M.A.714 dalies b punktas pakeičiamas taip:
                              
                                          „b)
                                       
                                       
                                          Jei nepertraukiamąjį tinkamumą skraidyti užtikrinanti organizacija turi M.A.711 dalies b punkte numatytą teisę, ji turi laikyti visų išduotų arba, jei taikytina, pratęstų tinkamumo skraidyti patikros pažymėjimų ir rekomendacijų kopijas bei visus patvirtinamuosius dokumentus. Be to, organizacija išsaugo visų tinkamumo skraidyti patikros pažymėjimų, kuriuos ji pratęsė pasinaudodama M.A.711 dalies a punkto 4 papunktyje numatyta teise, kopijas.“
                                       
                                    
                        
                              29)
                           
                           
                              M.A.801 dalis pakeičiama taip:
                              „M.A.801   Orlaivio išleidimo eksploatuoti pažymėjimas
                              
                                          a)
                                       
                                       
                                          Išskyrus orlaivius, kuriuos eksploatuoti išleidžia pagal II priedą (145 dalį) patvirtinta techninės priežiūros organizacija, išleidimo eksploatuoti pažymėjimas išduodamas pagal šį poskyrį.
                                       
                                    
                                          b)
                                       
                                       
                                          Orlaivis gali būti išleistas eksploatuoti tik išdavus išleidimo eksploatuoti pažymėjimą baigus visus techninės priežiūros darbus ir įsitikinus, kad visi techninės priežiūros darbai atlikti tinkamai. Išleidimo eksploatuoti pažymėjimą išduoda:
                                          
                                                      1)
                                                   
                                                   
                                                      atitinkami už išleidimą atsakingi darbuotojai pagal šio priedo (M dalies) A skyriaus F poskyrį patvirtintos techninės priežiūros organizacijos vardu; arba
                                                   
                                                
                                                      2)
                                                   
                                                   
                                                      pagal III priedo (66 dalies) reikalavimus už išleidimą atsakingi darbuotojai, išskyrus šio priedo VII priedėlyje išvardytus sudėtingus techninės priežiūros darbus, kuriems taikomas 1 papunktis; arba
                                                   
                                                
                                                      3)
                                                   
                                                   
                                                      pilotas savininkas pagal M.A.803 dalį.
                                                   
                                                
                                    
                                          c)
                                       
                                       
                                          Nukrypstant nuo M.A.801 dalies b punkto 2 papunkčio, M.A.801 dalies b punkto 2 papunktyje nurodyti už išleidimą atsakingi darbuotojai gali atlikti komerciniam vežimui oro transportu nenaudojamo orlaivio ELA1 sudėtingus techninės priežiūros darbus, nurodytus VII priedėlyje.
                                       
                                    
                                          d)
                                       
                                       
                                          Nukrypstant nuo M.A.801 dalies b punkto, nenumatytais atvejais, jeigu orlaiviui draudžiama pakilti iš vietos, kurioje nėra tinkamai pagal šį priedą ar II priedą (145 dalį) patvirtintos techninės priežiūros organizacijos ir nedirba atitinkami už išleidimą atsakingi darbuotojai, savininkas gali leisti bet kokiam asmeniui, turinčiam ne trumpesnę nei trejų metų atitinkamos techninės priežiūros patirtį ir tinkamą kvalifikaciją, atlikti techninę priežiūrą pagal šio priedo D poskyryje nustatytus standartus ir orlaivį išleisti eksploatuoti. Šiuo atveju savininkas turi:
                                          
                                                      1)
                                                   
                                                   
                                                      turėti bei laikyti orlaivio užrašuose duomenis apie visus atliktus darbus ir pažymėjimą išdavusio asmens turimą kvalifikaciją;
                                                   
                                                
                                                      2)
                                                   
                                                   
                                                      užtikrinti, kad atsiradus progai, tačiau ne vėliau kaip per 7 dienas, visą tokią techninę priežiūrą iš naujo patikrintų ir išleistų eksploatuoti atitinkamai įgalioti asmenys, nurodyti M.A.801 dalies b punkte, arba pagal šio priedo (M dalies) A skyriaus F poskyrį ar II priedą (145 dalį) patvirtinta organizacija; ir
                                                   
                                                
                                                      3)
                                                   
                                                   
                                                      per 7 dienas nuo tokio pažymėjimo išdavimo apie tai pranešti už orlaivio nepertraukiamojo tinkamumo skraidyti užtikrinimą atsakingai organizacijai, jeigu su ja yra sudaryta sutartis pagal M.A.201 dalies e punktą, arba, jeigu tokia sutartis nesudaryta, kompetentingai institucijai.
                                                   
                                                
                                    
                                          e)
                                       
                                       
                                          Jeigu eksploatuoti išleidžiama pagal M.A.801 dalies b punkto 2 papunktį arba M.A. 801 dalies c punktą, už išleidimą atsakingiems darbuotojams techninės priežiūros užduotis atlikti gali padėti už išleidimą atsakingų darbuotojų nuolatos tiesiogiai prižiūrimas vienas arba daugiau asmenų.
                                       
                                    
                                          f)
                                       
                                       
                                          Išleidimo eksploatuoti pažymėjime pateikiama bent ši informacija:
                                          
                                                      1)
                                                   
                                                   
                                                      pagrindinė informacija apie atliktą techninę priežiūrą; ir
                                                   
                                                
                                                      2)
                                                   
                                                   
                                                      šios techninės priežiūros darbų baigimo data; ir
                                                   
                                                
                                                      3)
                                                   
                                                   
                                                      išleidimo eksploatuoti pažymėjimą išdavusios organizacijos ir (ar) darbuotojų tapatybė, taip pat:
                                                      
                                                                  i)
                                                               
                                                               
                                                                  techninės priežiūros organizacijos, patvirtintos pagal šio priedo (M dalies) A skyriaus F poskyrį, ir pažymėjimą išdavusių už išleidimą atsakingų darbuotojų patvirtinimo nuoroda; arba
                                                               
                                                            
                                                                  ii)
                                                               
                                                               
                                                                  jei tai pagal M.A.801 dalies b punkto 2 papunktį arba M.A.801 dalies c punktą išduotas išleidimo eksploatuoti pažymėjimas, jį išduodančių darbuotojų tapatybė ir, jeigu taikoma, licencijos numeris;
                                                               
                                                            
                                                
                                                      4)
                                                   
                                                   
                                                      tinkamumo skraidyti ar eksploatacijos apribojimai, jei yra.
                                                   
                                                
                                    
                                          g)
                                       
                                       
                                          Nukrypstant nuo b punkto ir neatsižvelgiant į h punkto nuostatas, kai numatytos techninės priežiūros baigti neįmanoma, išleidimo eksploatuoti pažymėjimas gali būti išduodamas su patvirtintais orlaivio apribojimais. Toks faktas kartu su bet kokiais taikytinais tinkamumo skraidyti ar eksploatacijos apribojimais nurodomas orlaivio išleidimo eksploatuoti pažymėjime prieš jį išduodant, kaip f punkto 4 papunktyje reikalaujama informacija.
                                       
                                    
                                          h)
                                       
                                       
                                          Išleidimo eksploatuoti pažymėjimas neišduodamas, jeigu žinoma apie kokį nors skrydžio saugai galintį pakenkti neatitikimą.“
                                       
                                    
                        
                              30)
                           
                           
                              M.A.802 dalis pakeičiama taip:
                              „M.A.802   Komponento išleidimo eksploatuoti pažymėjimas
                              
                                          a)
                                       
                                       
                                          Išleidimo eksploatuoti pažymėjimas išduodamas užbaigus visą orlaivio komponento techninę priežiūrą pagal M.A.502 dalį.
                                       
                                    
                                          b)
                                       
                                       
                                          Valstybių narių oficialūs išleidimo pažymėjimai, t. y Europos aviacijos saugos agentūros (EASA) 1 forma – tai orlaivio komponento išleidimo eksploatuoti pažymėjimas, išskyrus atvejus, kai tokia orlaivio komponentų techninė priežiūra atliekama pagal M.A.502 dalies b punktą arba M.A.502 dalies d punktą ir techninei priežiūrai taikomos orlaivio išleidimo eksploatuoti procedūros pagal M.A.801 dalį.“
                                       
                                    
                        
                              31)
                           
                           
                              M.A.803 dalis pakeičiama taip:
                              „M.A.803   Piloto savininko leidimas
                              
                                          a)
                                       
                                       
                                          Pilotui savininkui keliamus reikalavimus atitinkantis asmuo:
                                          
                                                      1)
                                                   
                                                   
                                                      turi turėti galiojančią valstybės narės išduotą arba jos patvirtintą atitinkamo orlaivio tipo ar klasės kvalifikacijos piloto licenciją (arba lygiavertį dokumentą); ir
                                                   
                                                
                                                      2)
                                                   
                                                   
                                                      jam turi priklausyti orlaivis kaip vieninteliam savininkui arba jis turi būti jo bendrasavininkis, kuris yra:
                                                      
                                                                  i)
                                                               
                                                               
                                                                  vienas iš registracijos formoje nurodytų fizinių asmenų; arba
                                                               
                                                            
                                                                  ii)
                                                               
                                                               
                                                                  laisvalaikio organizavimo veiklą vykdančio pelno nesiekiančio juridinio asmens narys, jeigu registracijos dokumente tas juridinis asmuo yra nurodomas kaip savininkas arba naudotojas, o tas narys tiesiogiai dalyvauja priimant juridinio asmens sprendimus ir yra paskirtas šio juridinio asmens atlikti piloto savininko techninę priežiūrą.
                                                               
                                                            
                                                
                                    
                                          b)
                                       
                                       
                                          Jei tai privatus nesudėtingas varikliu varomas orlaivis, kurio DKM yra 2 730 kg arba mažesnė, sklandytuvas, variklinis sklandytuvas ar oro balionas, pilotas savininkas gali išduoti išleidimo eksploatuoti pažymėjimą, jeigu pilotas savininkas atliko VIII priedėlyje nurodytą ribotą techninę priežiūrą.
                                       
                                    
                                          c)
                                       
                                       
                                          Piloto savininko atliekamos ribotos techninės priežiūros apimtis turi būti nustatoma M.A.302 dalyje nurodytoje orlaivio techninės priežiūros programoje.
                                       
                                    
                                          d)
                                       
                                       
                                          Išleidimo eksploatuoti pažymėjimas turi būti įrašytas orlaivio žurnaluose, ir tame pažymėjime turi būti pateikiama išsami informacija apie atliktus techninės priežiūros darbus, naudotus techninės priežiūros duomenis, tų darbų užbaigimo data ir pažymėjimą išdavusio piloto savininko tapatybė, parašas bei piloto licencijos numeris.“
                                       
                                    
                        
                              32)
                           
                           
                              M.A.901 dalis pakeičiama taip:
                              „M.A.901   Orlaivio tinkamumo skraidyti patikra
                              Siekiant, kad orlaivio tinkamumo skraidyti pažymėjimas būtų galiojantis, periodiškai turi būti atliekama orlaivio tinkamumo skraidyti patikra ir periodiškai pildomi orlaivio nepertraukiamojo tinkamumo skraidyti užrašai.
                              
                                          a)
                                       
                                       
                                          Tinkamumo skraidyti patikros pažymėjimas išduodamas pagal III priedėlį (Europos aviacijos saugos agentūros (EASA) 15a arba 15b forma), sėkmingai užbaigus tinkamumo skraidyti patikrą. Tinkamumo skraidyti patikros pažymėjimas galioja vienerius metus.
                                       
                                    
                                          b)
                                       
                                       
                                          Nepertraukiamai prižiūrimas orlaivis – tai: i) vienintelės pagal šio priedo (M dalies) A skyriaus G poskyrį patvirtintos nepertraukiamąjį tinkamumą skraidyti užtikrinančios organizacijos paskutinius 12 mėnesių visą laiką prižiūrimas orlaivis; ir ii) orlaivis, kuris pagal šio priedo (M dalies) A skyriaus F poskyrį arba II priedą (145 dalį) patvirtintų techninės priežiūros organizacijų buvo prižiūrimas ankstesnius 12 mėnesių. Šios nuostatos taikomos pagal M.A.803 dalies b punktą atliekamiems techninės priežiūros darbams ir išleidimui eksploatuoti pagal M.A.801 dalies b punkto 2 papunktį arba M.A.801 dalies b punkto 3 papunktį.
                                       
                                    
                                          c)
                                       
                                       
                                          Bet kuriam komerciniam vežimui oro transportu naudojamam orlaiviui, kurio DKM yra didesnė nei 2 730 kg, išskyrus oro balionus, ir kuris yra nepertraukiamai prižiūrimas, b punkte minėta organizacija, užtikrinanti orlaivio nepertraukiamąjį tinkamumą skraidyti, jeigu ji patvirtinta pagal nustatytus reikalavimus ir jei laikomasi k punkto reikalavimų, gali:
                                          
                                                      1)
                                                   
                                                   
                                                      pagal M.A.710 dalį išduoti tinkamumo skraidyti patikros pažymėjimą; ir
                                                   
                                                
                                                      2)
                                                   
                                                   
                                                      savo išduotų tinkamumo skraidyti patikros pažymėjimų, jeigu orlaivis tebėra nepertraukiamai prižiūrimas, galiojimą pratęsti du kartus (kiekvieną kartą galiojimas pratęsiamas vieneriems metams).
                                                   
                                                
                                    
                                          d)
                                       
                                       
                                          Bet kuriam komerciniam vežimui oro transportu naudojamam orlaiviui, kurio DKM yra didesnė nei 2 730 kg, išskyrus oro balionus, ir kuris: i) nėra nepertraukiamai prižiūrimas arba ii) jį prižiūri teisės atlikti tinkamumo skraidyti patikras neturinti nepertraukiamąjį tinkamumą skraidyti užtikrinanti organizacija, tinkamumo skraidyti patikros pažymėjimą išduoda kompetentinga institucija, atlikusi įvertinimą, kurio rezultatai atitinka nustatytuosius ir kuris grindžiamas kartu su savininko arba operatoriaus paraiška atsiųsta tinkamai patvirtintos šio priedo (M dalies) A skyriaus G poskyryje nurodytos organizacijos rekomendacija. Ši rekomendacija grindžiama pagal M.A.710 dalį atlikta tinkamumo skraidyti patikra.
                                       
                                    
                                          e)
                                       
                                       
                                          Komerciniam vežimui oro transportu nenaudojamam orlaiviui, kurio DKM yra 2 730 kg ir mažesnė, ir oro balionams bet kuri savininko ar operatoriaus paskirta pagal šio priedo (M dalies) A skyriaus G poskyrį patvirtinta nepertraukiamąjį tinkamumą skraidyti užtikrinanti organizacija, jeigu ji patvirtinta pagal nustatytus reikalavimus ir jei laikomasi k punkto reikalavimų, gali:
                                          
                                                      1)
                                                   
                                                   
                                                      pagal M.A.710 dalį išduoti tinkamumo skraidyti patikros pažymėjimą; ir
                                                   
                                                
                                                      2)
                                                   
                                                   
                                                      savo išduotų tinkamumo skraidyti patikros pažymėjimų, jeigu orlaivis tebėra nepertraukiamai prižiūrimas organizacijos, galiojimą pratęsti du kartus (kiekvieną kartą galiojimas pratęsiamas vieneriems metams).
                                                   
                                                
                                    
                                          f)
                                       
                                       
                                          Nukrypstant nuo M.A.901 dalies c punkto 2 papunkčio ir M.A.901 dalies e punkto 2 papunkčio, orlaivio nepertraukiamąjį tinkamumą skraidyti prižiūrinti b punkte nurodyta organizacija, laikydamasi k punkto reikalavimų, gali pratęsti du kartus (kiekvieną kartą vieneriems metams) nepertraukiamai prižiūrimo orlaivio tinkamumo skraidyti patikros pažymėjimą, kurį išdavė kompetentinga institucija arba kitos nepertraukiamąjį tinkamumą skraidyti užtikrinančios organizacijos, patvirtintos pagal šio priedo (M dalies) A skyriaus G poskyrį.
                                       
                                    
                                          g)
                                       
                                       
                                          Nukrypstant nuo M.A.901 dalies e punkto ir M.A.901 dalies i punkto 2 papunkčio, komerciniam vežimui oro transportu nenaudojamam orlaiviui ELA1, kuriam netaikomas M.A.201 dalies i punktas, tinkamumo skraidyti patikros pažymėjimą taip pat gali išduoti kompetentinga institucija, atlikusi įvertinimą, kurio rezultatai atitinka nustatytuosius ir kuris grindžiamas kartu su savininko arba operatoriaus paraiška pagal III priedą (66 dalį) ir M.A.707 dalies a punkto 2 papunkčio a pastraipą atsiųsta kompetentingos institucijos oficialiai patvirtintų už išleidimą atsakingų darbuotojų rekomendacija. Ši rekomendacija grindžiama pagal M.A.710 dalį atlikta tinkamumo skraidyti patikra ir neišduodama ilgesniam nei dvejų metų iš eilės laikui.
                                       
                                    
                                          h)
                                       
                                       
                                          Jei dėl tam tikrų aplinkybių kyla galimas pavojus saugai, kompetentinga institucija atlieka tinkamumo skraidyti patikrą ir pati išduoda tinkamumo skraidyti patikros pažymėjimą.
                                       
                                    
                                          i)
                                       
                                       
                                          Be h punkte minėtos patikros, kompetentinga institucija taip pat gali atlikti tinkamumo skraidyti patikrą ir pati išduoti tinkamumo skraidyti pažymėjimą šiais atvejais:
                                          
                                                      1.
                                                   
                                                   
                                                      komerciniam vežimui oro transportu nenaudojamam orlaiviui, kai orlaivį prižiūri trečiojoje šalyje įsisteigusi nepertraukiamąjį tinkamumą skraidyti užtikrinanti organizacija, patvirtinta pagal šio priedo (M dalies) A skyriaus G poskyrį;
                                                   
                                                
                                                      2.
                                                   
                                                   
                                                      visiems oro balionams ir bet kokiems kitiems orlaiviams, kurių DKM yra 2 730 kg ir mažesnė, jei to paprašo jų savininkas.
                                                   
                                                
                                    
                                          j)
                                       
                                       
                                          Jeigu kompetentinga institucija pati atlieka tinkamumo skraidyti patikrą ir (arba) išduoda tinkamumo skraidyti patikros pažymėjimą, savininkas arba operatorius kompetentingai institucijai pateikia:
                                          
                                                      1)
                                                   
                                                   
                                                      kompetentingos institucijos prašomus dokumentus;
                                                   
                                                
                                                      2)
                                                   
                                                   
                                                      tinkamas patalpas jos darbuotojams tinkamoje vietoje; ir
                                                   
                                                
                                                      3)
                                                   
                                                   
                                                      jeigu būtina, darbuotojus, turinčius atitinkamą kvalifikaciją pagal III priedą (66 dalį) arba pagal lygiaverčius reikalavimus, nustatytus II priedo (145 dalies) 145.A.30 dalies j punkto 1 ir 2 papunkčiuose.
                                                   
                                                
                                    
                                          k)
                                       
                                       
                                          Tinkamumo skraidyti patikros pažymėjimas negali būti išduotas ar pratęstas, jei yra įrodymų ar pagrindo manyti, kad orlaivis netinkamas skraidyti.“
                                       
                                    
                        
                              33)
                           
                           
                              M.A.904 dalies a ir b punktai pakeičiami taip:
                              
                                          „a)
                                       
                                       
                                          Pareiškėjas, orlaivį į valstybę narę importuodamas iš trečiosios šalies:
                                          
                                                      1)
                                                   
                                                   
                                                      registracijos valstybei narei pateikia paraišką, kad pagal Reglamento (EB) Nr. 1702/2003 priedą (21 dalį) būtų išduotas naujas tinkamumo skraidyti pažymėjimas; ir
                                                   
                                                
                                                      2)
                                                   
                                                   
                                                      pasirūpina, kad nenaujiems orlaiviams pagal M.A.901 dalį būtų atlikta tinkamumo skraidyti patikra; ir
                                                   
                                                
                                                      3)
                                                   
                                                   
                                                      pasirūpina, kad pagal patvirtintą techninės priežiūros programą, remiantis M.A.302 dalimi, būtų atlikta visa techninė priežiūra.
                                                   
                                                
                                    
                                          b)
                                       
                                       
                                          Įsitikinusi, kad orlaivis atitinka keliamus reikalavimus, nepertraukiamąjį tinkamumą skraidyti užtikrinanti organizacija, jei taikoma, registravimo valstybei narei siunčia dokumentais pagrįstą rekomendaciją išduoti tinkamumo skraidyti patikros pažymėjimą.“
                                       
                                    
                        
                              34)
                           
                           
                              M.B.301 dalis iš dalies keičiama taip:
                              
                                          i)
                                       
                                       
                                          b punkte „M.A.302 dalies e pastraipoje“ keičiama „M.A.302 dalies c punkte“;
                                       
                                    
                                          ii)
                                       
                                       
                                          d punkte „M.A.302 dalies c ir d punktuose“ keičiama „M.A.302 dalies d, e ir f punktuose“.
                                       
                                    
                        
                              35)
                           
                           
                              M.B.302 dalyje „10 straipsnio 3 dalį“ keičiama „14 straipsnio 4 dalį“.
                           
                        
                              36)
                           
                           
                              M.B.303 dalies a punktas pakeičiamas taip:
                              
                                          „a)
                                       
                                       
                                          Kompetentinga institucija parengia tikrinimo programą, pagal kurią stebima jos registre esančių orlaivių tinkamumo skraidyti būsena.“
                                       
                                    
                        
                              37)
                           
                           
                              M.B.303 dalis papildoma i punktu:
                              
                                          „i)
                                       
                                       
                                          Siekdamos palengvinti atitinkamus įgyvendinimo veiksmus kompetentingos institucijos tarpusavyje keičiasi informacija apie neatitikimus, nustatytus remiantis h punktu.“
                                       
                                    
                        
                              38)
                           
                           
                              M.B.606 dalis pakeičiama taip:
                              „M.B.606   Pakeitimai
                              
                                          a)
                                       
                                       
                                          Atliekant bet kokius organizacijos pakeitimus, apie kuriuos pranešama pagal M.A.617 dalį, kompetentinga institucija turi atsižvelgti į taikytinus pradinio patvirtinimo elementus.
                                       
                                    
                                          b)
                                       
                                       
                                          Kompetentinga institucija gali nustatyti sąlygas, kuriomis patvirtinta techninės priežiūros organizacija gali vykdyti savo veiklą tuo metu, kai atliekami tie pakeitimai, nebent kompetentinga institucija nusprendžia, kad patvirtinimo galiojimą reikėtų sustabdyti dėl pakeitimų pobūdžio ar masto.
                                       
                                    
                                          c)
                                       
                                       
                                          Keičiant techninės priežiūros organizacijos žinyną:
                                          
                                                      1.
                                                   
                                                   
                                                      Jei pakeitimai tvirtinami tiesiogiai pagal M.A.604 dalies b punktą, kompetentinga institucija, prieš patvirtintai organizacijai oficialiai pranešdama apie patvirtinimą, patikrina, ar žinyne nustatytos procedūros atitinka šio priedo (M dalies) reikalavimus.
                                                   
                                                
                                                      2.
                                                   
                                                   
                                                      Jei tvirtinant pakeitimus taikoma netiesioginio patvirtinimo procedūra pagal M.A.604 dalies c punktą, kompetentinga institucija užtikrina, kad: i) pakeitimai nebūtų dideli ir ii) ji tinkamai kontroliuotų pakeitimų patvirtinimą, kad jie atitiktų šio priedo (M dalies) reikalavimus.“
                                                   
                                                
                                    
                        
                              39)
                           
                           
                              M.B.706 dalis pakeičiama taip:
                              „M.B.706   Pakeitimai
                              
                                          a)
                                       
                                       
                                          Atliekant bet kokius organizacijos pakeitimus, apie kuriuos pranešama pagal M.A.713 dalį, kompetentinga institucija turi atsižvelgti į taikytinus pradinio patvirtinimo elementus.
                                       
                                    
                                          b)
                                       
                                       
                                          Kompetentinga institucija gali nustatyti sąlygas, kuriomis patvirtinta nepertraukiamąjį tinkamumą skraidyti užtikrinanti organizacija gali vykdyti savo veiklą tuo metu, kai atliekami tie pakeitimai, nebent kompetentinga institucija nusprendžia, kad patvirtinimo galiojimą reikėtų sustabdyti dėl pakeitimų pobūdžio ar masto.
                                       
                                    
                                          c)
                                       
                                       
                                          Keičiant nepertraukiamąjį tinkamumą skraidyti užtikrinančios organizacijos žinyną:
                                          
                                                      1.
                                                   
                                                   
                                                      Jei pakeitimai tvirtinami tiesiogiai pagal M.A.704 dalies b punktą, kompetentinga institucija, prieš patvirtintai organizacijai oficialiai pranešdama apie patvirtinimą, patikrina, ar žinyne nustatytos procedūros atitinka šio priedo (M dalies) reikalavimus.
                                                   
                                                
                                                      2.
                                                   
                                                   
                                                      Jei tvirtinant pakeitimus taikoma netiesioginio patvirtinimo procedūra pagal M.A.704 dalies c punktą, kompetentinga institucija užtikrina, kad: i) pakeitimai nebūtų dideli ir ii) ji tinkamai kontroliuotų pakeitimų patvirtinimą, kad jie atitiktų šio priedo (M dalies) reikalavimus.“
                                                   
                                                
                                    
                        
                              40)
                           
                           
                              M.B.901 dalyje „M.A.902 dalies d pastraipą“ keičiama „M.A.901 dalį“.
                           
                        
                              41)
                           
                           
                              M.B.902 dalis pakeičiama taip:
                              „M.B.902   Kompetentingos institucijos atliekama tinkamumo skraidyti patikra
                              
                                          a)
                                       
                                       
                                          Jeigu kompetentinga institucija atlieka tinkamumo skraidyti patikrą ir išduoda tinkamumo skraidyti patikros pažymėjimą (Europos aviacijos saugos agentūros (EASA) 15a forma) (žr. III priedėlį), kompetentinga institucija tinkamumo skraidyti patikrą atlieka pagal M.A.710 dalį.
                                       
                                    
                                          b)
                                       
                                       
                                          Tinkamumo skraidyti patikroms atlikti kompetentinga institucija turi turėti reikiamus tinkamumo skraidyti patikros darbuotojus.
                                          
                                                      1.
                                                   
                                                   
                                                      Jeigu tai komerciniam vežimui oro transportu naudojami orlaiviai ir orlaiviai, kurių DKM didesnė nei 2 730 kg, išskyrus oro balionus, šie darbuotojai privalo:
                                                      
                                                                  a)
                                                               
                                                               
                                                                  turėti bent penkerių metų patirtį užtikrinant nepertraukiamąjį tinkamumą skraidyti;
                                                               
                                                            
                                                                  b)
                                                               
                                                               
                                                                  turėti III priede (66 dalyje) nustatytą atitinkamą licenciją arba šalies pripažintą techninės priežiūros darbuotojo kvalifikaciją, atsižvelgiant į atitinkamą orlaivio kategoriją (kai III priede (66 dalyje) pateikiama nuoroda į šalies taisykles), arba aviacijos bakalauro ar lygiavertį laipsnį;
                                                               
                                                            
                                                                  c)
                                                               
                                                               
                                                                  būti išklausę oficialų techninės orlaivių priežiūros kursą; ir
                                                               
                                                            
                                                                  d)
                                                               
                                                               
                                                                  eiti su atitinkama atsakomybe susijusias pareigas.
                                                               
                                                            Nepaisant a–d punktų, M.B.902 dalies b punkto 1 papunkčio b pastraipoje nurodytą reikalavimą galima pakeisti penkerių metų patirtimi užtikrinant nepertraukiamąjį tinkamumą skraidyti, kuri yra papildoma reikalaujamai M.B.902 dalies b punkto 1 papunkčio a pastraipoje.
                                                   
                                                
                                                      2.
                                                   
                                                   
                                                      Jeigu tai komerciniam vežimui oro transportu nenaudojami orlaiviai, kurių DKM yra 2 730 kg ir mažesnė, ir oro balionai, tie darbuotojai privalo:
                                                      
                                                                  a)
                                                               
                                                               
                                                                  turėti ne trumpesnę nei trejų metų patirtį užtikrinant nepertraukiamąjį tinkamumą skraidyti;
                                                               
                                                            
                                                                  b)
                                                               
                                                               
                                                                  turėti III priede (66 dalyje) nustatytą atitinkamą licenciją arba šalies pripažintą techninės priežiūros darbuotojo kvalifikaciją, atsižvelgiant į atitinkamą orlaivio kategoriją (kai III priede (66 dalyje) pateikiama nuoroda į šalies taisykles), arba aviacijos bakalauro ar lygiavertį laipsnį;
                                                               
                                                            
                                                                  c)
                                                               
                                                               
                                                                  būti išklausę oficialų techninės orlaivių priežiūros kursą; ir
                                                               
                                                            
                                                                  d)
                                                               
                                                               
                                                                  eiti su atitinkama atsakomybe susijusias pareigas.
                                                               
                                                            Nepaisant a–d punktų, M.B.902 dalies b punkto 2 papunkčio b pastraipoje nurodytą reikalavimą galima pakeisti ketverių metų patirtimi užtikrinant nepertraukiamąjį tinkamumą skraidyti, kuri yra papildoma reikalaujamai M.B.902 dalies b punkto 2 papunkčio a pastraipoje.
                                                   
                                                
                                    
                                          c)
                                       
                                       
                                          Kompetentinga institucija apie visus tinkamumo skraidyti patikros darbuotojus turi turėti užrašus, kuriuose pateikiama išsami informacija apie visas įgytas atitinkamas kvalifikacijas ir informacijos apie nepertraukiamojo tinkamumo skraidyti užtikrinimo patirtį bei mokymus santrauka.
                                       
                                    
                                          d)
                                       
                                       
                                          Kompetentinga institucija, atlikdama tinkamumo skraidyti patikrą, turi turėti prieigą prie M.A.305, M.A.306 ir M.A.401 dalyse nustatytų atitinkamų duomenų.
                                       
                                    
                                          e)
                                       
                                       
                                          Tinkamumo skraidyti patikrą atliekantys darbuotojai pagal nustatytus reikalavimus užbaigę tinkamumo skraidyti patikrą išduoda 15a formą.“
                                       
                                    
                        
                              42)
                           
                           
                              I priedėlio „Sutartis dėl nepertraukiamojo tinkamumo skraidyti“ 5.1 ir 5.2 punktai pakeičiami taip:
                              
                                          „5.1.
                                       
                                       
                                          Patvirtintos organizacijos įsipareigojimai:
                                          
                                                      1)
                                                   
                                                   
                                                      į patvirtintos organizacijos patvirtinimo taikymo sritį turi būti įrašytas orlaivio tipas;
                                                   
                                                
                                                      2)
                                                   
                                                   
                                                      vykdyti toliau išvardytas orlaivio nepertraukiamojo tinkamumo skraidyti užtikrinimo sąlygas:
                                                      
                                                                  a)
                                                               
                                                               
                                                                  parengti orlaivio techninės priežiūros programą, įskaitant, jeigu taikoma, visas parengtas patikimumo programas;
                                                               
                                                            
                                                                  b)
                                                               
                                                               
                                                                  nurodyti techninės priežiūros darbus (techninės priežiūros programoje), kuriuos pilotas savininkas gali atlikti pagal M.A.803 dalies c punktą;
                                                               
                                                            
                                                                  c)
                                                               
                                                               
                                                                  organizuoti orlaivio techninės priežiūros programos patvirtinimą;
                                                               
                                                            
                                                                  d)
                                                               
                                                               
                                                                  patvirtinus orlaivio techninės priežiūros programą, jos kopiją pateikti savininkui;
                                                               
                                                            
                                                                  e)
                                                               
                                                               
                                                                  organizuoti su ankstesne techninės priežiūros programa susijusį patikrinimą;
                                                               
                                                            
                                                                  f)
                                                               
                                                               
                                                                  užtikrinti, kad visą techninę priežiūrą atliktų patvirtinta techninės priežiūros organizacija;
                                                               
                                                            
                                                                  g)
                                                               
                                                               
                                                                  užtikrinti, kad būtų taikomi visi taikytini tinkamumo skraidyti nurodymai;
                                                               
                                                            
                                                                  h)
                                                               
                                                               
                                                                  užtikrinti, kad visus atliekant numatytą techninę priežiūrą arba tinkamumo skraidyti patikras nustatytus arba savininko praneštus defektus pašalintų patvirtinta techninės priežiūros organizacija;
                                                               
                                                            
                                                                  i)
                                                               
                                                               
                                                                  derinti numatytą techninę priežiūrą, tinkamumo skraidyti nurodymų taikymą, ribotos eksploatavimo trukmės dalių keitimą ir komponentų tikrinimo reikalavimus;
                                                               
                                                            
                                                                  j)
                                                               
                                                               
                                                                  kiekvieną kartą orlaivio savininkui pranešti apie tai, kad orlaivis turi būti pristatytas patvirtintai techninės priežiūros organizacijai;
                                                               
                                                            
                                                                  k)
                                                               
                                                               
                                                                  tvarkyti visus techninius įrašus;
                                                               
                                                            
                                                                  l)
                                                               
                                                               
                                                                  archyvuoti visus techninius įrašus;
                                                               
                                                            
                                                
                                                      3)
                                                   
                                                   
                                                      užtikrinti, kad visi orlaivio pakeitimai prieš juos įdiegiant būtų patvirtinami pagal Reglamento (EB) Nr. 1702/2003 priedą (21 dalį);
                                                   
                                                
                                                      4)
                                                   
                                                   
                                                      užtikrinti, kad orlaivio remontai prieš juos pradedant būtų patvirtinami pagal Reglamento (EB) Nr. 1702/2003 priedą (21 dalį);
                                                   
                                                
                                                      5)
                                                   
                                                   
                                                      registravimo valstybės narės kompetentingai institucijai kas kartą pranešti, jeigu savininkas nepristato orlaivio patvirtintai techninės priežiūros organizacijai, kai ji to paprašo;
                                                   
                                                
                                                      6)
                                                   
                                                   
                                                      registravimo valstybės narės kompetentingai institucijai kas kartą pranešti, jeigu nesilaikoma sutarties;
                                                   
                                                
                                                      7)
                                                   
                                                   
                                                      jei būtina, atlikti orlaivio tinkamumo skraidyti patikrą ir išduoti tinkamumo skraidyti patikros pažymėjimą arba pateikti registravimo valstybės narės kompetentingai institucijai rekomendaciją;
                                                   
                                                
                                                      8)
                                                   
                                                   
                                                      per 10 dienų išsiųsti išduoto arba pratęsto tinkamumo skraidyti patikros pažymėjimo kopiją valstybės narės, kurioje orlaivis įregistruotas, kompetentingai institucijai;
                                                   
                                                
                                                      9)
                                                   
                                                   
                                                      pranešti apie visus įvykius, apie kuriuos privaloma pranešti pagal taikytinus reglamentus;
                                                   
                                                
                                                      10)
                                                   
                                                   
                                                      registravimo valstybės narės kompetentingai institucijai pranešti apie tai, kad viena iš šalių nutraukė sutartį.
                                                   
                                                
                                    
                                          5.2.
                                       
                                       
                                          Savininko įsipareigojimai:
                                          
                                                      1)
                                                   
                                                   
                                                      bendrais bruožais suprasti patvirtintą techninės priežiūros programą;
                                                   
                                                
                                                      2)
                                                   
                                                   
                                                      bendrais bruožais suprasti šio priedo (M dalies) nuostatas;
                                                   
                                                
                                                      3)
                                                   
                                                   
                                                      orlaivį, dėl kurio susitarta su patvirtinta organizacija, jos prašymu paskirtu laiku pristatyti patvirtintai techninės priežiūros organizacijai;
                                                   
                                                
                                                      4)
                                                   
                                                   
                                                      nekeisti orlaivio, jeigu iš anksto nebuvo pasitarta su patvirtinta organizacija;
                                                   
                                                
                                                      5)
                                                   
                                                   
                                                      patvirtintai organizacijai pranešti apie visus techninės priežiūros darbus, kurie išimties tvarka buvo atlikti nepranešus patvirtintai organizacijai ir be jos kontrolės;
                                                   
                                                
                                                      6)
                                                   
                                                   
                                                      patvirtintai organizacijai, naudojant orlaivio žurnalą, pranešti apie visus vykdant veiklą nustatytus defektus;
                                                   
                                                
                                                      7)
                                                   
                                                   
                                                      registravimo valstybės narės kompetentingai institucijai pranešti apie tai, kad viena iš šalių nutraukė sutartį;
                                                   
                                                
                                                      8)
                                                   
                                                   
                                                      registravimo valstybės narės kompetentingai institucijai ir patvirtintai organizacijai pranešti apie orlaivio pardavimą;
                                                   
                                                
                                                      9)
                                                   
                                                   
                                                      pranešti apie visus įvykius, apie kuriuos privaloma pranešti pagal taikytinus reglamentus;
                                                   
                                                
                                                      10)
                                                   
                                                   
                                                      patvirtintą organizaciją reguliariai informuoti apie orlaivio skraidymo valandas ir teikti kitą su orlaivio naudojimu susijusią informaciją, dėl kurios susitarta su patvirtinta organizacija;
                                                   
                                                
                                                      11)
                                                   
                                                   
                                                      išleidimo eksploatuoti pažymėjimą nurodyti orlaivio žurnale, kaip nurodyta M.A.803 dalies d punkte, kai neperžengiant patvirtintoje techninės priežiūros programoje (kaip numatyta M.A.803 dalies c punkte) pateikto techninės priežiūros darbų sąrašo ribų techninę priežiūrą atlieka pilotas savininkas;
                                                   
                                                
                                                      12)
                                                   
                                                   
                                                      ne vėliau kaip per 30 dienų informuoti patvirtintą nepertraukiamąjį tinkamumą skraidyti užtikrinančią organizaciją, atsakingą už orlaivio nepertraukiamojo tinkamumo skraidyti užtikrinimą, apie piloto savininko techninės priežiūros darbų atlikimo pabaigą pagal M.A.305 dalies a punktą.“
                                                   
                                                
                                    
                        
                              43)
                           
                           
                              II priedėlio 2 punktas „IŠLEIDIMO PAŽYMĖJIMO PILDYMAS (PILDO PAŽYMĖJIMO RENGĖJAS)“ iš dalies keičiamas taip:
                              
                                          a)
                                       
                                       
                                          13 langelyje ketvirtos pastraipos aštunta įtrauka pakeičiama taip:
                                          
                                                      „—
                                                   
                                                   
                                                      komponento išleidimo eksploatuoti pažymėjimas, nurodytas M.A.613 dalyje“;
                                                   
                                                
                                    
                                          b)
                                       
                                       
                                          19 langelis pakeičiamas taip:
                                          „19 langelis Dėl visų techninės priežiūros darbų, kuriuos atliko pagal Reglamento (EB) Nr. 2042/2003 I priedo (M dalies) A skyriaus F poskyrį patvirtintos techninės priežiūros organizacijos, kvadratėlis „kitas 13 langelyje nurodytas reglamentas“ turi būti žymimas varnele ir 13 langelyje nurodomas su išleidimo eksploatuoti pažymėjimu susijęs pareiškimas.
                                          Į 13 langelį įtraukiamas toliau pateikiamas M.A.613 dalyje minėto komponento išleidimo eksploatuoti pažymėjimo pareiškimas:
                                          „Patvirtinama, kad jeigu šiame langelyje nenurodyta kitaip, 12 langelyje nurodytas ir šiame langelyje aprašytas darbas buvo užbaigtas pagal Reglamento (EB) Nr. 2042/2003 I priedo (M dalies) A skyriaus F poskyrio reikalavimus ir dėl to darbo objektas laikomas parengtu išleisti eksploatuoti. TAI NĖRA IŠLEIDIMAS EKSPLOATUOTI PAGAL REGLAMENTO (EB) Nr 2042/2003 II PRIEDĄ (145 DALĮ).“
                                          Su sertifikavimu susijęs pareiškimas „jeigu šiame langelyje nenurodyta kitaip“ skirtas toliau nurodytiems atvejams:i)negalima užbaigti techninės priežiūros;ii)techninės priežiūros darbai iš dalies neatitinka šio priedo (M dalies) nustatyto standarto;iii)techninės priežiūros darbai buvo atlikti ne pagal šio priedo (M dalies) reikalavimus. Tokiu atveju 13 langelyje nurodomas konkretus nacionalinis reglamentas.Bet kuris atvejis arba jų derinys nurodomas 13 langelyje.“
                                       
                                    
                        
                              44)
                           
                           
                              III priedėlis pakeičiamas taip:
                              
                                 „III priedėlis
                                 Tinkamumo skraidyti patikros pažymėjimai
                                 
                                    
                                 
                                    
                              
                           
                        
                              45)
                           
                           
                              IV priedėlio 4 ir 5 punktai pakeičiami taip:
                              
                                          „4.
                                       
                                       
                                          A kategorijos klasė – pagal šio priedo (M dalies) A skyriaus F poskyrį patvirtinta techninės priežiūros organizacija gali atlikti orlaivio ir visų komponentų (įskaitant variklius ir (arba) pagalbines jėgaines (APU)) techninę priežiūrą pagal orlaivio techninės priežiūros duomenis arba, jeigu tam pritarė kompetentinga institucija, pagal komponentų techninės priežiūros duomenis, jeigu tie komponentai nėra išmontuojami iš orlaivio. Vis dėlto A kategorijai priskiriama patvirtinta techninės priežiūros organizacija techninei priežiūrai atlikti gali laikinai išmontuoti komponentus, kad būtų lengviau juos pasiekti, išskyrus tuos atvejus, kai dėl tokio išmontavimo prireikia atlikti papildomą techninę priežiūrą, kuri negali būti atliekama pagal šio punkto nuostatas. Tam taikoma kontrolės procedūra, nustatyta valstybei narei priimtiname techninės priežiūros organizacijos žinyne. Apribojimo skyriuje nustatoma šios techninės priežiūros taikymo sritis, kartu nurodant patvirtinimo apimtį.
                                       
                                    
                                          5.
                                       
                                       
                                          B kategorijos klasė – pagal šio priedo (M dalies) A skyriaus F poskyrį patvirtinta techninės priežiūros organizacija gali atlikti neįmontuoto variklio ir (arba) APU bei variklio ir (arba) APU komponentų techninę priežiūrą pagal variklio ir (arba) APU techninės priežiūros duomenis arba, jeigu tam pritarė kompetentinga institucija, komponentų techninės priežiūros duomenis, jeigu tie komponentai nėra išmontuojami iš variklio ir (arba) APU. Vis dėlto tokia B kategorijai priskiriama patvirtinta techninės priežiūros organizacija techninei priežiūrai atlikti gali laikinai išmontuoti komponentą, kad būtų lengviau jį pasiekti, išskyrus tuos atvejus, kai dėl tokio išmontavimo prireikia atlikti papildomą techninę priežiūrą, kuri negali būti atliekama pagal šio punkto nuostatas. Apribojimo skyriuje nustatoma šios techninės priežiūros taikymo sritis, kartu nurodant patvirtinimo apimtį. Pagal šio priedo (M dalies) A skyriaus F poskyrį patvirtinta techninės priežiūros organizacija, priklausanti B kategorijai, jeigu atliekama techninė angare vykdoma orlaivio priežiūra arba priešskrydinė orlaivio techninė priežiūra, taip pat gali atlikti įmontuoto variklio techninę priežiūrą, laikydamasi techninės priežiūros organizacijos žinyne nustatytos kontrolės procedūros. Techninės priežiūros organizacijos žinyne nustatyta darbo sritis turi atspindėti šią veiklą, jeigu ją leidžia valstybė narė.“
                                       
                                    
                        
                              46)
                           
                           
                              VI priedėlis pakeičiamas taip:
                              
                                 „VI priedėlis
                                 Nepertraukiamąjį tinkamumą skraidyti užtikrinančios organizacijos patvirtinimo pažymėjimas pagal I priedo (M dalies) G poskyrį
                                 
                                    
                                 
                                    
                              
                           
                        
                              47)
                           
                           
                              VII priedėlis pakeičiamas taip:
                              
                                          a)
                                       
                                       
                                          pirmas sakinys pakeičiamas taip: „Toliau išvardyti darbai – tai M.A.502 dalies d punkto 3 papunktyje, M.A.801 dalies b punkto 2 papunktyje ir M.A.801 dalies c punkte nurodyti sudėtingi techninės priežiūros darbai:“;
                                       
                                    
                                          b)
                                       
                                       
                                          pridedami 3, 4 ir 5 punktai:
                                          
                                                      „3.
                                                   
                                                   
                                                      Šių stūmoklinio variklio techninės priežiūros darbų atlikimas:
                                                      
                                                                  a)
                                                               
                                                               
                                                                  stūmoklinio variklio išmontavimas ir sumontavimas iš naujo, išskyrus atvejus, kai tuo siekiama: i) prieiti prie stūmoklių ir (arba) cilindrų sąrankos; arba ii) nuimti užpakalinės orlaivio dalies papildomą dangtį, norint patikrinti ir (arba) pakeisti alyvos siurblio sąranką, jeigu į tokį darbą neįeina vidaus įrenginių išmontavimas ir sumontavimas iš naujo;
                                                               
                                                            
                                                                  b)
                                                               
                                                               
                                                                  žeminančių pavarų išardymas ir surinkimas iš naujo;
                                                               
                                                            
                                                                  c)
                                                               
                                                               
                                                                  sandūrų virinimas arba litavimas, kiti nereikšmingi išmetimo elementų sujungimo remonto darbai, atliekami tinkamai patvirtinto ir turinčio tam teisę suvirintojo, išskyrus komponentų keitimą;
                                                               
                                                            
                                                                  d)
                                                               
                                                               
                                                                  atskirų elementų dalių ardymas, kurie yra tiekiami juos išbandžius ant stendo, išskyrus elementų, kurie paprastai yra keičiami ir derinami techninio aptarnavimo vietoje, keitimą ir pritaikymą.
                                                               
                                                            
                                                
                                                      4.
                                                   
                                                   
                                                      Oro sraigto balansavimas, išskyrus:
                                                      
                                                                  a)
                                                               
                                                               
                                                                  statinės pusiausvyros sertifikavimą, jeigu to reikalaujama techninės priežiūros vadove;
                                                               
                                                            
                                                                  b)
                                                               
                                                               
                                                                  sumontuotų oro sraigtų dinaminę pusiausvyrą, naudojant elektroninę balansavimo įrangą, jeigu tai leidžiama remiantis techninės priežiūros vadovu arba kitais patvirtintais tinkamumo skraidyti duomenimis.
                                                               
                                                            
                                                
                                                      5.
                                                   
                                                   
                                                      Visi papildomi darbai, kuriems reikia:
                                                      
                                                                  a)
                                                               
                                                               
                                                                  specialių įrankių, įrangos arba įrenginių; arba
                                                               
                                                            
                                                                  b)
                                                               
                                                               
                                                                  reikšmingų suderinimo procedūrų, susijusių su ilga darbų trukme ir keleto asmenų dalyvavimu.“
                                                               
                                                            
                                                
                                    
                        
                              48)
                           
                           
                              VIII priedėlis pakeičiamas taip:
                              
                                 „VIII priedėlis
                                 Ribota piloto savininko atliekama techninė priežiūra
                                 Be I priede (M dalyje) nustatytų reikalavimų, atlikdami techninės priežiūros darbus, pilotai savininkai turi laikytis šių pagrindinių principų:
                                 
                                             a)
                                          
                                          
                                             Kompetencija ir atsakomybė
                                             
                                                         1)
                                                      
                                                      
                                                         Pilotas savininkas visada atsakingas už visus techninės priežiūros darbus, kuriuos jis atlieka.
                                                      
                                                   
                                                         2)
                                                      
                                                      
                                                         Prieš imdamasis bet kokių piloto savininko techninės priežiūros darbų pilotas savininkas privalo įsitikinti, kad jis kompetentingas atlikti darbą. Pilotai savininkai turi patys susipažinti su standartine orlaivio techninės priežiūros praktika ir orlaivio techninės priežiūros programa. Jeigu pilotas savininkas neturi darbui atlikti reikalingos kompetencijos, jis to darbo atlikti negali.
                                                      
                                                   
                                                         3)
                                                      
                                                      
                                                         Pilotas savininkas (arba nepertraukiamąjį tinkamumą skraidyti užtikrinanti organizacija, nurodyta šio priedo A skyriaus G poskyryje, su kuria jis sudarė sutartį) atsako už piloto savininko užduočių nustatymą pagal šiuos pagrindinius principus techninės priežiūros programoje ir užtikrina, kad dokumentas būtų laiku atnaujinamas.
                                                      
                                                   
                                                         4)
                                                      
                                                      
                                                         Techninės priežiūros programa tvirtinama pagal M.A.302 dalį.
                                                      
                                                   
                                       
                                             b)
                                          
                                          
                                             Darbai
                                             Pilotas savininkas gali atlikti paprastas vizualines patikras arba bendros būklės patikrą, patikrinti, ar nėra padaryta akivaizdžios žalos, tikrinti įprastinį orlaivio sklandmenų, variklių, sistemų ir komponentų veikimą.
                                             Pilotui savininkui draudžiama atlikti techninės priežiūros darbus, jeigu:
                                             
                                                         1)
                                                      
                                                      
                                                         darbas yra labai svarbus saugai, ir jį atlikus neteisingai bus radikaliai paveiktas orlaivio tinkamumas skraidyti, arba susijęs su skrydžio saugai reikšmės turinčia technine priežiūra, kaip nurodyta M.A.402 dalies a punkte ir (arba);
                                                      
                                                   
                                                         2)
                                                      
                                                      
                                                         darbui atlikti reikia išmontuoti pagrindinius komponentus arba sąrankas ir (arba);
                                                      
                                                   
                                                         3)
                                                      
                                                      
                                                         darbas atliekamas pagal tinkamumo skraidyti direktyvą arba tinkamumo skraidyti apribojimus, išskyrus atvejus, kai tą daryti konkrečiai leidžia tinkamumo skraidyti direktyva arba tinkamumo skraidyti apribojimai ir (arba);
                                                      
                                                   
                                                         4)
                                                      
                                                      
                                                         darbui atlikti naudojami specialūs įrankiai, kalibruoti įrankiai (išskyrus dinamometrinį veržliaraktį ir apspaudimo įrankius) ir (arba);
                                                      
                                                   
                                                         5)
                                                      
                                                      
                                                         darbui atlikti reikalinga bandymų įranga arba reikia atlikti specialius testus (pavyzdžiui, neardomieji bandymai, sistemos testai arba aviacijos elektronikos veikimo patikrinimas) ir (arba);
                                                      
                                                   
                                                         6)
                                                      
                                                      
                                                         į darbų apimtį įeina be kokie nenumatyti patikrinimai (pavyzdžiui, sunkaus nusileidimo patikrinimas) ir (arba);
                                                      
                                                   
                                                         7)
                                                      
                                                      
                                                         darbas yra susijęs su esminėmis IFR veikimo sistemomis ir (arba);
                                                      
                                                   
                                                         8)
                                                      
                                                      
                                                         darbas yra nurodytas VII priedėlyje arba tai yra komponento techninės priežiūros darbas pagal M.A.502 dalį.
                                                      
                                                   1–8 punktuose nurodytų kriterijų negali panaikinti ne tokios griežtos instrukcijos, paskelbtos pagal M.A.302 dalies d punktą (Techninės priežiūros programa).
                                             Visi skrydžių vykdymo vadove aprašyti orlaivio parengimo skrydžiui darbai (pavyzdžiui, sklandytuvo sparnų montavimas arba priešskrydis) yra laikomi piloto darbais ir nėra laikomi piloto savininko techninės priežiūros darbais, todėl jų atžvilgiu išleidimo eksploatuoti pažymėjimo nereikia.
                                          
                                       
                                             c)
                                          
                                          
                                             Piloto savininko techninės priežiūros darbų atlikimas ir įrašai
                                             Atliekant piloto savininko techninės priežiūros darbus, visada turi būti prieinami techninės priežiūros duomenys, nurodyti M.A.401 dalyje, ir jų turi būti laikomasi. Duomenys, kuriais atlikdamas techninę priežiūrą remiasi pilotas savininkas, turi būti įtraukti į Išleidimo eksploatuoti pažymėjimą pagal M.A.803 dalies d punktą.
                                             Ne vėliau kaip per 30 dienų pilotas savininkas privalo informuoti patvirtintą nepertraukiamąjį tinkamumą skraidyti užtikrinančią organizaciją, atsakingą už orlaivio nepertraukiamojo tinkamumo skraidyti užtikrinimą (jei taikoma), apie piloto savininko techninės priežiūros darbų atlikimo pabaigą pagal M.A.305 dalies a punktą.“
                                          
                                       
                           
                        
            
                  2.
               
               
                  Reglamento (EB) Nr. 2042/2003 II priedas (145 dalis) iš dalies keičiamas taip:
                  
                              1)
                           
                           
                              145.A.50 dalies a punktas pakeičiamas taip:
                              
                                          „a)
                                       
                                       
                                          Išleidimo eksploatuoti pažymėjimą išduoda tinkamai įgalioti už išleidimą atsakingi darbuotojai organizacijos vardu, kai patikrinta, kad visi užsakyti techninės priežiūros darbai yra tinkamai atlikti organizacijos 145.A.70 dalyje nustatyta tvarka, atsižvelgiant į tai, ar yra ir ar naudojami 145.A.45 dalyje išvardyti techninės priežiūros duomenys ir ar nėra neatitikimų, dėl kurių kyla pavojus skrydžio saugai.“
                                       
                                    
                        
                              2)
                           
                           
                              II priedėlio „Organizacijos patvirtinimo klasių ir kategorijų sistema“ 4 ir 5 punktai pakeičiami taip:
                              
                                          „4.
                                       
                                       
                                          A kategorijos klasė – pagal II priedą (145 dalį) patvirtinta techninės priežiūros organizacija gali atlikti orlaivio ir visų komponentų (įskaitant variklius ir (arba) APU) techninę priežiūrą pagal orlaivio techninės priežiūros duomenis arba, jeigu tam pritarė kompetentinga institucija, komponentų techninės priežiūros duomenis, jeigu tie komponentai nėra išmontuojami iš orlaivio. Vis dėlto tokia A kategorijai priskiriama pagal II priedą (145 dalį) patvirtinta techninės priežiūros organizacija techninei priežiūrai atlikti gali laikinai išmontuoti komponentą, kad būtų lengviau jį pasiekti, išskyrus tuos atvejus, kai dėl tokio išmontavimo prireikia atlikti papildomą techninę priežiūrą, kuri negali būti atliekama pagal šio punkto nuostatas. Tam taikoma kontrolės procedūra, nustatyta valstybei narei priimtiname techninės priežiūros organizacijos žinyne. Apribojimo skyriuje nustatoma šios techninės priežiūros taikymo sritis, kartu nurodant patvirtinimo apimtį.
                                       
                                    
                                          5.
                                       
                                       
                                          B kategorijos klasė – pagal 145 dalį patvirtinta techninės priežiūros organizacija gali atlikti neįmontuoto variklio ir (arba) APU bei variklio ir (arba) APU komponentų techninę priežiūrą pagal variklio ir (arba) APU techninės priežiūros duomenis arba, jeigu tam pritarė kompetentinga institucija, komponentų techninės priežiūros duomenis, jeigu tie komponentai nėra išmontuojami iš variklio ir (arba) APU. Vis dėlto tokia B kategorijai priskiriama pagal II priedą (145 dalį) patvirtinta techninės priežiūros organizacija techninei priežiūrai atlikti gali laikinai išmontuoti komponentą, kad būtų lengviau jį pasiekti, išskyrus tuos atvejus, kai dėl tokio išmontavimo prireikia atlikti papildomą techninę priežiūrą, kuri negali būti atliekama pagal šio punkto nuostatas. Apribojimo skyriuje nustatoma šios techninės priežiūros taikymo sritis, kartu nurodant patvirtinimo apimtį. Pagal II priedą (145 dalį) patvirtinta techninės priežiūros organizacija, priklausanti B kategorijai, jeigu atliekama techninė angare vykdoma orlaivio priežiūra arba priešskrydinė orlaivio techninė priežiūra, taip pat gali atlikti įmontuoto variklio techninę priežiūrą, laikydamasi techninės priežiūros organizacijos žinyne nustatytos kontrolės procedūros. Techninės priežiūros organizacijos žinyne nustatyta darbo sritis turi atspindėti šią veiklą, jeigu ją leidžia valstybė narė.“